Lɔlɔ̃ɖeɖefia Le Kristo-hame Vavãtɔ Me | Te Ðe Yehowa Ŋu\n‘Miyi Edzi Miazɔ le Lɔlɔ̃ Me’\n1-3. Nukae dona tsoa eme ne míesrɔ̃ lɔlɔ̃ ɖeɖe fia ƒe kpɔɖeŋu si Yehowa ɖo?\n“DZIDZƆ geɖe le nana me wu xɔxɔ.” (Dɔwɔwɔwo 20:35, NW) Yesu ƒe nya siawo le gbe tem ɖe nyateƒenya vevi aɖe dzi: Ðokuitɔmadimadi ƒe lɔlɔ̃ nye nusi hea yayra geɖe vɛ. Togbɔ be enyea dzidzɔ geɖe ne woɖe lɔlɔ̃ fia mí hã la, dzidzɔ si lolo wue míekpɔna ne míawo míeɖe lɔlɔ̃ fia amewo.\n2 Ame aɖeke menya esia nyuie wu mía Fofo si le dziƒo o. Abe alesi míekpɔe le akpa sia ƒe ta siwo do ŋgɔ me ene la, Yehowae nye amesi ɖo lɔlɔ̃ ɖeɖe fia gãtɔ kekeake ƒe kpɔɖeŋu. Ame bubu aɖeke meli si ɖe lɔlɔ̃ si lolo wu fia, alo ɖee fia ɣeyiɣi didi wu eya o. Ekema ɖe wòwɔ nuku be woyɔ Yehowa be “dzidzɔ Mawu la”?—Timoteo I, 1:11, NW.\n3 Mía Mawu si lɔ̃a mí la di be míadze agbagba aɖi ye, vevietɔ le lɔlɔ̃ ɖeɖe fia me. Efesotɔwo 5:1, 2 gblɔ na mí be: “Mizu mawusrɔ̃lawo abe lɔlɔ̃viwo ene, eye mizɔ le lɔlɔ̃ me.” Ne míesrɔ̃ lɔlɔ̃ ɖeɖe fia ƒe kpɔɖeŋu si Yehowa ɖo la, míekpɔa dzidzɔ gã wu, si nye esi tsoa nunana me. Míekpɔa dzidzeme hã esi míenyae be míele nusi dzea Yehowa ŋu wɔm, elabena eƒe Nya la xlɔ̃ nu mí be ‘míalɔ̃ mía nɔewo.’ (Romatɔwo 13:8) Gake susu bubu aɖewo gali si ta wòle be ‘míayi edzi azɔ le lɔlɔ̃ me’ ɖo.\nNusita Lɔlɔ̃ Nye Nu Vevitɔ\n4, 5. Nukata wòle vevie be míaɖe ɖokuitsɔtsɔsavɔ ƒe lɔlɔ̃ afia mía nɔvi xɔsetɔwo?\n4 Nukata wòle vevie be míalɔ̃ mía nɔvi xɔsetɔwo? Kpuie ko la, lɔlɔ̃e nye Kristotɔnyenye vavãtɔ ƒe nɔnɔme vevitɔ. Lɔlɔ̃ manɔmee la, míate ŋu atu ƒomedodo kplikplikpli ɖo kple mía nɔvi Kristotɔwo o, eye vevietɔ la, míaɖi naneke le Yehowa ŋkume o. Bu alesi Mawu ƒe Nya la te gbe ɖe nyateƒenya vevi siawo dzii ŋu kpɔ.\n5 Le Yesu ƒe anyigbadzigbenɔnɔ ƒe zã mamlɛ me la, egblɔ na eyomedzelawo be: “Se yeye mena mi bena, mialɔ̃ mia nɔewo, sigbe alesi melɔ̃a mi ene, bena miawo hã mialɔ̃ mia nɔewo nenema ke. Esia me amewo katã woanyae le bena, nye nusrɔ̃lawo mienye, ne lɔlɔ̃ le mia dome.” (Yohanes 13:34, 35) “Sigbe alesi melɔ̃a mi ene”—ẽ, wode se na mí be lɔlɔ̃ si tɔgbe nɔ Yesu si la nanɔ míawo hã si. Míede dzesii le Ta 29 lia me be Yesu ɖo kpɔɖeŋu nyui ŋutɔ aɖe ɖi le ɖokuitsɔtsɔsavɔ ƒe lɔlɔ̃ ɖeɖe fia me, esi wòtsɔ ame bubuwo ƒe nuhiahiãwo kple didiwo ɖo ŋgɔ na eya ŋutɔ tɔwo. Wobia tso míawo hã si be míaɖe ɖokuitɔmadimadi ƒe lɔlɔ̃ afia, eye ele be míana wòadze ƒã ale gbegbe be amesiwo mele Kristo-hamea me o gɔ̃ hã nate ŋu ade dzesii bɔbɔe. Nyateƒee, ɖokuitsɔtsɔsavɔ ƒe lɔlɔ̃ ye nye dzesidenu si woatsɔ adze si míi be míenye Kristo yomedzela vavãwo.\n6, 7. (a) Aleke míewɔ nya be Yehowa ƒe Nya la dea asixɔxɔ gã aɖe lɔlɔ̃ ɖeɖe fia ŋu? (b) Lɔlɔ̃ ƒe akpa ka koŋ dzie Paulo ƒe nya siwo le Korintotɔwo I, 13:4-8 te gbe ɖo?\n6 Ke ne lɔlɔ̃ mele mía si o ɖe? Apostolo Paulo gblɔ be: “Nenye ɖe . . . lɔlɔ̃ mele asinye o la, anye ne mele abe ayawagba, si ɖina alo abe [gakogoe] si ɖina la ene.” (Korintotɔwo I, 13:1) Gakogoe ɖina sesĩe wòtɔa tome. Ke ayawagba hã ɖe? Biblia gɔmeɖeɖe bubuwo gblɔ be “ga si ɖea toɣli” alo “ga si ɖina sesĩe.” Kpɔɖeŋunyagbɔgblɔ siawo sɔ ŋutɔ! Amesi me lɔlɔ̃ mele o la le abe haƒonu si ɖina sesĩe, wòvea tome ale gbegbe be wòva zu nusi ɖia ame nu tsɔ wu be wòavivi ame nu ene. Aleke amesi le nenema kple ame bubuwo dome ate ŋu anɔ kplikplikplii? Paulo gblɔ hã be: “Nenye ɖe xɔse katã le asinye, ale bena mate ŋu aɖe towo ɖa, ke lɔlɔ̃ mele asinye o la, anye ne nyemenye naneke o.” (Korintotɔwo I, 13:2) Bu eŋu kpɔ ko, be amesi si lɔlɔ̃ mele o la, ‘menye naneke o,’ dɔ ka ke wòɖawɔna o! Ðe eme mekɔ ƒã be Yehowa ƒe Nya la de asixɔxɔ gã aɖe lɔlɔ̃ ɖeɖe fia ŋu oa?\n7 Gake aleke míate ŋu aɖe nɔnɔme sia afia le míaƒe nuwɔwɔ ɖe amewo ŋu mee? Be míakpɔ ŋuɖoɖoa la, mina míadzro Paulo ƒe nya siwo le Korintotɔwo I, 13:4-8 me akpɔ. Menye Mawu ƒe lɔlɔ̃ na mí alo míawo míaƒe lɔlɔ̃ na Mawu dzie wote gbe ɖo le kpukpui siawo me o. Ke boŋ alesi wòle be míaɖe lɔlɔ̃ afia mía nɔewo koŋ dzie Paulo te gbe ɖo le afisia. Eƒo nu tso nusiwo lɔlɔ̃ wɔna kple nusiwo lɔlɔ̃ mewɔna o la dometɔ aɖewo ŋu.\nNusiwo Lɔlɔ̃ Wɔna\n8. Aleke dzigbɔgbɔ blewu ate ŋu akpe ɖe mía ŋu le míaƒe nuwɔwɔ ɖe amewo ŋu mee?\n8 “Lɔlɔ̃ la gbɔa dzi blewu.” Be woanye amesi gbɔa dzi blewu fia be woatsɔ dzigbɔgbɔɖi awɔ nu ɖe amewo ŋu esi womalé woƒe nya ɖe dɔme o. (Kolosetɔwo 3:13) Ðe mehiã be míagbɔ dzi ɖi alea oa? Esi míenye ame madeblibo siwo le subɔsubɔm ɖekae kple mía nɔewo aduadu ta la, ele be míakpɔ mɔ be ɣeaɖewoɣi mía nɔvi Kristotɔ aɖewo awɔ nusi ave dɔme na mí alo míawo míawɔ nusi ave dɔme na wo. Gake dzigbɔgbɔɖi kple asiɖeɖelenyaŋu ate ŋu akpe ɖe mía ŋu míanɔ te ɖe masɔmasɔ kple dzikudonamenu suesue siwo ado mo ɖa le míaƒe nuwɔwɔ ɖe amewo ŋu me la nu—esi magblẽ hamea ƒe ŋutifafa me o.\n9. Mɔ kawo nue míate ŋu anyo dɔme na amewo le?\n9 ‘Lɔlɔ̃ ƒe dɔme nyona.’ Míenyoa dɔme na amewo ne míena kpekpeɖeŋu wo alo ne míebu míaƒe nyawo ŋu nyuie hafi gblɔ. Lɔlɔ̃ ʋãa mí míedia mɔ siwo nu míanyo dɔme na amewo le, vevietɔ na amesiwo nu le hiahiãm vevie. Le kpɔɖeŋu me, anɔ eme be haxɔsetɔ tsitsi aɖe tsi akogo eye wòhiã sasrãkpɔ si ade dzi ƒo nɛ. Ðewohĩ vidada si nye dzilaɖekɛ alo nɔvinyɔnu si srɔ̃ nye dzimaxɔsetɔ hiã kpekpeɖeŋu aɖe. Anɔ eme be amesi dze dɔ alo le nɔnɔme sesẽ aɖe me tom la ahiã xɔlɔ̃ wɔnuteƒe aɖe ƒe akɔfanamenyawo be yease. (Lododowo 12:25; 17:17) Ne míetso le mía ɖokui si faa ɖe dɔmenyo fia le mɔ siawo nu la, ekema míele eɖem fia be míaƒe lɔlɔ̃ nye akuakua.—Korintotɔwo II, 8:8.\n10. Aleke lɔlɔ̃ kpena ɖe mía ŋu be míanɔ nyateƒea ƒe akpa dzi eye míato nyateƒe ne esia wɔwɔ manɔ bɔbɔe o gɔ̃ hã?\n10 ‘Lɔlɔ̃ kple nyateƒee dzɔa dzi.’ Biblia gɔmeɖeɖe bubu gblɔ be: “Lɔlɔ̃ . . . nɔa nyateƒea ƒe akpa dzi dzidzɔtɔe.” Lɔlɔ̃ ʋãa mí be míalé nyateƒea me ɖe asi eye be ‘míato nyateƒe na mía havi.’ (Zaxarya 8:16) Le kpɔɖeŋu me, ne míaƒe ame vevi aɖe wɔ nuvɔ̃ gã aɖe la, lɔlɔ̃ na Yehowa—kple na vodala la—akpe ɖe mía ŋu be míalé Mawu ƒe dzidzenuwo me ɖe asi tsɔ wu be míanɔ agbagba dzem be míatsyɔ nu nuvɔ̃a dzi, adi taflatsedonya aɖe atsɔ aɖe enui, alo aka aʋatso gɔ̃ hã le nu gbegblẽ si wòwɔ ŋu. Ele eme baa be emetsonua ate ŋu asesẽ ya. Gake ne míaƒe lɔlɔ̃tɔa ƒe nyonyo ŋutɔŋutɔe le dzi me na mí la, ke míadi be wòaxɔ Mawu ƒe mokaname si me lɔlɔ̃ le bene wòawɔ afɔɖeɖe si sɔ. (Lododowo 3:11, 12) Esi míenye Kristotɔ siwo si lɔlɔ̃ le ta la, míedi hã be ‘míaɖi anukware le nusianu me.’—Hebritɔwo 13:18.\n11. Esi lɔlɔ̃ ‘tsɔa nuwo katã kpoo’ ta la, nukae wòle be míadze agbagba awɔ tso mía nɔvi xɔsetɔwo ƒe gbɔdzɔgbɔdzɔwo ŋu?\n11 ‘Lɔlɔ̃ tsɔa nuwo katã kpoo.’ Le nyaa ŋutɔŋutɔ nu la, efia be “etsyɔa nu nuwo katã dzi.” (Kingdom Interlinear) Petro I, 4:8 gblɔ be: “Lɔlɔ̃ tsyɔa nuvɔ̃wo ƒe agbɔsɔsɔ dzi.” Ẽ, Kristotɔ si ƒe agbenɔnɔ lɔlɔ̃ fiaa mɔe la matsi klokloklo be yeaɖe nɔvia Kristotɔ ƒe blibomademade kple gbɔdzɔgbɔdzɔ suesuewo ɖe go o. Zi geɖe la, mía nɔvi xɔsetɔwo ƒe vodadawo nyea nu suesue siwo dzi míate ŋu ana lɔlɔ̃ natsyɔ.—Lododowo 10:12; 17:9.\nLɔlɔ̃ ʋãa mí míexɔa mía nɔviwo dzi sena\n12. Aleke apostolo Paulo ɖee fiae be yexɔe se be Filemon awɔ nusi sɔ, eye nukae míate ŋu asrɔ̃ tso Paulo ƒe kpɔɖeŋua me?\n12 ‘Lɔlɔ̃ xɔa nuwo katã sena.’ Moffatt ƒe Biblia gɔmeɖeɖe gblɔ be lɔlɔ̃ “dina vevie ɣesiaɣi be yeaxɔ nu nyuitɔ dzi ase.” Míebua nazã ɖe haxɔsetɔwo ŋu, hekea ɖi le nusi ʋãa wo wowɔa nu ŋu dzodzro o. Lɔlɔ̃ kpena ɖe mía ŋu be ‘míaxɔ nu nyuitɔ dzi ase’ le mía nɔviwo ŋu eye míaka ɖe wo dzi. * De dzesi esia ƒe kpɔɖeŋu le Paulo ƒe lɛta si wòŋlɔ na Filemon me. Paulo nɔ agbalẽ ŋlɔm be yeatsɔ ade dzi ƒo na Filemon be wòagaxɔ eƒe kluvi Onesimo, amesi si le egbɔ eye wòva zu Kristotɔ emegbe la ake. Le esi Paulo nazi Filemon dzi teƒe la, ɖe wòɖe kuku nɛ be wòawɔe tso lɔlɔ̃ me boŋ. Eɖee fia be yeka ɖe edzi be Filemon awɔ nusi sɔ, esi wògblɔ be: “Esi meɖo dzi ɖe wò toɖoɖo ŋu ŋuti la, meŋlɔe na wò; elabena menyae bena, àwɔe wòagbɔ dzi wu alesi megblɔ na wò.” (Kpukpui 21) Ne lɔlɔ̃ ʋã mí míexɔ mía nɔviwo dzi se alea la, ana be woaɖe woƒe nɔnɔme nyuitɔ kekeake afia.\n13. Aleke míate ŋu aɖee fiae be míekpɔa mɔ na nu nyuitɔ na mía nɔviwo?\n13 ‘Lɔlɔ̃ kpɔa mɔ na nuwo katã.’ Alesi lɔlɔ̃ kana ɖe nuwo dzii la, nenema ke wòkpɔa mɔ na nuwoe. Lɔlɔ̃ ʋãa mí míekpɔa mɔ be nuwo nadze edzi nyuie na mía nɔviwo. Le kpɔɖeŋu me, “ne vodada aɖe ɖi ɖe” nɔvi aɖe la, mɔkpɔkpɔ nɔa mía si be axɔ agbagba si dzem wole lɔlɔ̃tɔe be woaɖɔe ɖo la. (Galatiatɔwo 6:1) Míeléa mɔkpɔkpɔ me ɖe asi hã be amesiwo gbɔdzɔ le xɔse me la agafɔ ɖe te. Míegbɔa dzi ɖi na amesiawo, eye míewɔa nusianu si míate ŋui be míakpe ɖe wo ŋu woagasẽ ŋu le xɔse me. (Romatɔwo 15:1; Tesalonikatɔwo I, 5:14) Ne míaƒe ame vevi aɖe tra mɔ hã la, mɔkpɔkpɔ mebuna ɖe mí o, be ava nyɔ le eɖokui me gbaɖegbe atrɔ va Yehowa gbɔ, abe alesi wònɔ le vi nudomegblẽla si le Yesu ƒe lododoa me la gome ene.—Luka 15:17, 18.\n14. Mɔ kawo nue woate ŋu ado míaƒe dzidodo akpɔ le hamea me le, eye aleke lɔlɔ̃ akpe ɖe mía ŋu míawɔ nui?\n14 ‘Lɔlɔ̃ doa dzi le nuwo katã me.’ Dzidodo kpena ɖe mía ŋu be míanɔ te sesĩe le mɔkpɔkpɔbuɖeame kple ɣeyiɣi sesẽwo me. Menye hamea godo koe dzidodo ƒe dodokpɔwo te ŋu tsona o. Ɣeaɖewoɣi la, dodokpɔa ate ŋu atso hamea ŋutɔ me. Mía nɔviwo ate ŋu ado kpo nusi míenɔ mɔ kpɔm na la wɔwɔ le blibomademade ta. Nya aɖe si wogblɔ eŋumabumabui ate ŋu ave mí. (Lododowo 12:18) Ðewohĩ womekpɔ nya aɖe gbɔ le hamea me abe alesi míebu be wòayi ene o. Ate ŋu anye be nɔvi aɖe si ŋu wodea bubui ƒe nuwɔna aɖia mía nu, wòana míabia be, ‘Ðe wòle be Kristotɔ nawɔ nu alea?’ Ne míedo go nɔnɔme siawo tɔgbe la, ɖe míado le hamea me adzudzɔ Yehowa subɔsubɔa? Ne lɔlɔ̃ le mía si la, míawɔ esia gbeɖe o! Ẽ, lɔlɔ̃ mana be mía nɔvi aɖe ƒe vodadawo natsyɔ ŋku dzi na mí ale gbegbe be míagbe eƒe nɔnɔme nyuiwo alo hame bliboa ƒe nɔnɔme nyuiwo kpɔkpɔ o. Lɔlɔ̃ kpena ɖe mía ŋu be míayi edzi awɔ nuteƒe na Mawu eye be míakpe asi ɖe nuwo ŋu le hamea me metsɔ le eme nuka amegbetɔ madeblibowo agblɔ alo woawɔ o.—Psalmo 119:165.\nNusi Lɔlɔ̃ Mewɔna O\n15. Nukae nye ŋuʋaʋã gbegblẽtɔ, eye aleke lɔlɔ̃ kpena ɖe mía ŋu míetsria seselelãme gblẽnu siae?\n15 “Lɔlɔ̃ la meʋãa ŋu o.” Ŋuʋaʋã gbegblẽtɔ ate ŋu ana míanɔ ŋu ʋãm amewo le nusi le wo si ta—woƒe nunɔamesiwo, woƒe mɔnukpɔkpɔwo, alo woƒe ŋutetewo. Ŋuʋaʋã sia nye ɖokuitɔdidi ƒe seselelãme gblẽnu, si ne wometsi enu o la, ate ŋu agblẽ hamea ƒe ŋutifafa me. Nukae akpe ɖe mía ŋu míatsri ‘ŋuʋaʋã ƒe nɔnɔme’ sia? (Yakobo 4:5) Eya koe nye lɔlɔ̃. Nɔnɔme xɔasi sia ate ŋu ana míakpɔ dzidzɔ kple amesiwo wòwɔna abe ɖe mɔnukpɔkpɔ aɖewo sua wo si le agbe me ene nenye be womesu mía ŋutɔwo mía si o gɔ̃ hã. (Romatɔwo 12:15) Lɔlɔ̃ akpe ɖe mía ŋu be maku dzi na mí ne ame aɖe xɔ kafukafu ɖe eƒe ŋutete tɔxɛ aɖe alo ɖe eƒe nuwɔna ɖedzesi aɖe ta o.\n16. Ne míelɔ̃ mía nɔviwo vavã la, nukata wòle be míatsri adegbeƒoƒo ɖe akpa si wɔm míele le Yehowa subɔsubɔ me ta?\n16 “Lɔlɔ̃ la meƒoa adegbe o, medoa eɖokui ɖe dzi glodzo o.” Lɔlɔ̃ menaa míetsɔa míaƒe ŋutetewo alo nuwɔnawo ƒoa adegbee o. Ne míelɔ̃ mía nɔviwo vavã la, ke aleke míanɔ adegbe ƒom ɣesiaɣi le míaƒe dzidzedzekpɔkpɔ le subɔsubɔdɔa wɔwɔ me ŋu alo ɖe mɔnukpɔkpɔ siwo su mía si le hamea me ta? Adegbeƒoƒo alea ate ŋu ana dzi naɖe le amewo ƒo, wòana woase le wo ɖokui me be yewo ya yewomele ɖeke me o. Lɔlɔ̃ mana míatsɔ nusi Mawu na míete ŋu wɔna le eƒe subɔsubɔa me anɔ adegbe ƒomee o. (Korintotɔwo I, 3:5-9) Gawu la, lɔlɔ̃ “medoa eɖokui ɖe dzi glodzo o,” alo abe alesi The New Testament in Modern English gblɔe ene la, “eya ŋutɔ ƒe vevienyenye ŋuti nukpɔsusuwo medzɔa dzi nɛ o.” Lɔlɔ̃ mana míabu mía ɖokui gãe wu ame bubuwo o.—Romatɔwo 12:3.\n17. Aleke lɔlɔ̃ ʋãa mí míebua ame bubuwo ŋui, eye nuwɔna ka ƒomevie wòana míatsri?\n17 ‘Lɔlɔ̃ mewɔa nusi medze o.’ Amesi wɔa nusi medze o la wɔa nu masɔmasɔ alo nusi kua dzi na ame. Nuwɔna sia mefia lɔlɔ̃ o, elabena efia be wometsɔ ɖeke le ame bubuwo ƒe seselelãme kple nyonyo me o. To vovo na esia la, lɔlɔ̃ ʋãa mí míebua amewo ŋu dɔmenyotɔe eye esia fia nudzeamewɔwɔ. Lɔlɔ̃ naa míetua nɔnɔme nyuiwo kpakple agbenɔnɔ si dzea Mawu ŋu ɖo, eye wòna míedea bubu mía nɔvi xɔsetɔwo ŋu. Le esia ta lɔlɔ̃ maɖe mɔ na mí míawɔ “ŋukpenanu”—si nye nuwɔna ɖesiaɖe si ate ɖe mía nɔvi Kristotɔwo dzi vevie alo aɖia wo nu o.—Efesotɔwo 5:3, 4.\n18. Nukata amesi me lɔlɔ̃ le mate tɔ ɖe edzi be woawɔ nusianu alesi yedii o?\n18 ‘Lɔlɔ̃ media ye ŋutɔ tɔ o.’ Revised Standard Version gblɔ le afisia be: “Lɔlɔ̃ metea tɔ ɖe eya ŋutɔ ƒe mɔwo dzi o.” Amesi lɔ̃a ame mezinɛ ɖe amewo dzi be woawɔ nusianu alesi yedii, abe ke ɖe eƒe nukpɔsusuwo sɔna pɛpɛpɛ ɣesiaɣi ene o. Metoa ayemenuwɔna dzi zãa eƒe nu nyanya tsɔ tea amesiwo si nukpɔsusu bubu le ɖe to bene woade ye dzi o. Malɔ̃malɔ̃ ɖe ame bubuwo ƒe nukpɔsusuwo dzi alea afia dada, evɔ Biblia gblɔ be: “Dada doa ŋgɔ na gbegblẽ.” (Lododowo 16:18) Ne míelɔ̃ mía nɔviwo vavã la, míade bubu woƒe nukpɔsusuwo ŋu, eye ne asɔ la, míalɔ̃ faa axɔ wo tɔ. Asiɖeɖelenyaŋu faa axɔ ame bubuwo tɔ ƒe gbɔgbɔ wɔ ɖeka kple Paulo ƒe nya siawo be: “Ame aɖeke nagadi ye ŋutɔ tɔ o, ke nusi nye ame bubu tɔ la boŋ.”—Korintotɔwo I, 10:24.\n19. Aleke lɔlɔ̃ kpena ɖe mía ŋu míewɔa nui ne amewo dze agɔ le mía dzi?\n19 ‘Lɔlɔ̃ mebia dzi o, meléa dziku ɖi o.’ Lɔlɔ̃ menaa wodoa dziku bɔbɔe ɖe nusi amewo gblɔ alo wɔ ta o. Ele eme baa be ave mí ne woda vo ɖe mía ŋu ya. Gake ne esɔ be míado dziku hã la, lɔlɔ̃ menaa míeyia edzi léa dzikua ɖi o. (Efesotɔwo 4:26, 27) Míanɔ nyagbɔgblɔ alo nuwɔna siwo ɖu dzi na mí la lém ɖe susu me, abe ɖe míele eŋlɔm ɖe agbalẽ me bene míagaŋlɔ wo be ene o. Ke boŋ lɔlɔ̃ ʋãa mí be míasrɔ̃ mía Mawu ƒe lɔlɔ̃. Abe alesi míekpɔe le Ta 26 lia me ene la, Yehowa tsɔ kena ne susu nyui aɖe li si ta wòatsɔ ake ɖo. Ne etsɔ ke la, eŋlɔnɛ be, si fia be, maganɔ te ɖe nuvɔ̃ mawo dzi abu fɔ mí emegbe o. Ðe medzɔ dzi na mí be Yehowa meléa vɔ̃ ɖi ɖikaa oa?\n20. Aleke wòle be míawɔ nui ne haxɔsetɔ aɖe ge dze nuvɔ̃ ƒe tetekpɔ me eye wòle eƒe fu kpem?\n20 ‘Lɔlɔ̃ medzɔa dzi le nu madzɔmadzɔ ŋuti o.’ The New English Bible xlẽ le afisia be: “Lɔlɔ̃ . . . metsoa aseye ɖe ame bubuwo ƒe nuvɔ̃ ta o.” Moffatt ƒe gɔmeɖeɖea gblɔ be: “Lɔlɔ̃ mekpɔa dzidzɔ ne amewo da vo o.” Lɔlɔ̃ medoa vivi ɖe numadzɔmadzɔwɔwɔ ŋu o, eyata míeŋea aɖaba ƒua agbegbegblẽnɔnɔ ƒomevi aɖeke dzi o. Aleke míewɔa nui ne haxɔsetɔ aɖe ge dze nuvɔ̃ ƒe tetekpɔ me eye wòle eƒe fu kpem? Lɔlɔ̃ mana míanɔ dzidzɔ kpɔm, ahagblɔ nyawo abe, ‘Ɛhɛ̃! Efiae!’ ene o. (Lododowo 17:5) Ðe ema teƒe la, míetsoa aseye boŋ ne nɔvi aɖe si da vo la wɔ afɔɖeɖe si sɔ be wògafɔ tso eƒe gbɔgbɔ me anyidzedze me.\n‘Mɔ Nyuitɔ si Ƒo Ðesiaɖe Ta’\n21-23. (a) Nukae Paulo wɔnɛ esi wògblɔ be “lɔlɔ̃ la nu metsina gbeɖe o”? (b) Nuka mee míadzro le ta mamlɛtɔ me?\n21 “Lɔlɔ̃ la nu metsina gbeɖe o.” Nukae Paulo wɔnɛ le afisia? Abe alesi nya siwo ƒo xlãe fia ene la, enɔ nu ƒom tso gbɔgbɔa ƒe nunana siwo wona Kristotɔ gbãtɔwo ŋu. Nunana mawo nye dzesi siwo fia be Mawu ƒe ŋudzedzekpɔkpɔ nɔ hame yeye si woɖo la dzi. Gake menye Kristotɔwo katãe te ŋu da gbe, gblɔ nya ɖi, alo gblɔ aɖe yeye o. Gake ema mele vevie o; godoo la, nukununanawo nu ava yi mlɔeba. Gake nane ya akpɔtɔ, nane si ŋu wòle be Kristotɔ ɖesiaɖe nadze agbagba le bene wòadze le eŋu. Enye nusi ɖe dzesi wu, anɔ anyi ɣeyiɣi didi wu, nukununana ɖesiaɖe. Le nyateƒe me la, Paulo yɔe be ‘mɔ nyuitɔ si ƒo ɖesiaɖe ta.’ (Korintotɔwo I, 12:31) Nukae nye ‘mɔ nyuitɔ sia si ƒo ɖesiaɖe ta’? Eyae nye lɔlɔ̃ ƒe mɔ la.\nLɔlɔ̃ si le Yehowa ƒe amewo me na wo nɔewoe wotsɔ dea dzesi woe\n22 Nyateƒee, Kristotɔwo ƒe lɔlɔ̃ si ŋu Paulo ƒo nu tsoe la “nu metsina gbeɖe o,” si fia be, enu mayi akpɔ o. Vaseɖe egbegbe la, nusi dea dzesi Yesu yomedzela vavãtɔwoe nye woƒe ɖokuitsɔtsɔsavɔ ƒe nɔvilɔlɔ̃. Ðe míekpɔa lɔlɔ̃ sia ƒe kpeɖodzi le Yehowa ƒe tadeagulawo ƒe hameawo me le xexeame godoo oa? Lɔlɔ̃ ma ayi edzi anɔ anyi tegbee, elabena Yehowa do ŋugbe be yeana agbe mavɔ ye subɔla wɔnuteƒewo. (Psalmo 37:9-11, 29) Neva eme be míayi edzi awɔ nusianu si míate ŋui ‘ayi edzi azɔ le lɔlɔ̃ me.’ To esia wɔwɔ me la, míate ŋu akpɔ dzidzɔ gã si lolo wu si tsoa nunana me. Gawu la, ana míayi edzi anɔ agbe—ẽ, ayi edzi anɔ lɔlɔ̃ ɖem fia—yi ɖe mavɔmavɔ me, le mía Mawu Yehowa, si lɔ̃a mí la sɔsrɔ̃ me.\n23 Le ta sia, si wu akpa si ku ɖe lɔlɔ̃ ŋu nu, me la, míedzro alesi míate ŋu aɖee afia mía nɔewo be míelɔ̃ wo me. Gake le mɔ vovovo geɖe siwo nu Yehowa ƒe lɔlɔ̃—hekpe ɖe eƒe ŋusẽ, dzɔdzɔenyenye, kple nunya ŋu—ɖea vi na mí le la ta, asɔ be míabia mía ɖokui ase be, ‘Aleke mawɔ aɖee afia Yehowa be melɔ̃ eyama ŋutɔŋutɔe? Míadzro nya sia me le míaƒe agbalẽa ƒe ta mamlɛtɔ me.\n^ mm. 12 Esia mefia be Kristotɔwo ƒe lɔlɔ̃ naa woflua mí bɔbɔe o. Biblia xlɔ̃ nu mí be: “[Milé] ŋku ɖe amesiwo wɔa mamãwo kple nuɖiaɖiawo ɖe nufiafia . . . la ŋuti, eye mite mia ɖokui ɖa tso wo gbɔ.”—Romatɔwo 16:17.\nKorintotɔwo II, 6:11-13 Nukae wòfia be ‘míakeke’ míaƒe lɔlɔ̃ ‘ɖe enu,’ eye aleke míawɔ awɔ ɖe nuxlɔ̃ame sia dzii?\nPetro I, 1:22 Aleke nya siawo ɖee fiae be ele be míaƒe lɔlɔ̃ na mía nɔvi xɔsetɔwo nanye anukwaretɔ, akuakua, kple esi me vividoɖeameŋu le?\nYohanes I, 3:16-18 Aleke míawɔ aɖee afia be “Mawu ƒe lɔlɔ̃” la nɔa mía me ɣesiaɣi?\nYohanes I, 4:7-11 Nukae nye ameʋãnu gãtɔ kekeake si na míelɔ̃a mía nɔvi xɔsetɔwo?


Meva srɔ̃ Bubudede Nyɔnuwo Kple Ðokuinye Ŋu\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Cibemba Cinyanja Croatian Czech Danish Drehu Dutch Efik Estonian Eŋlisi Eʋegbe Fijian Finnish Franse Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Marathi Mauritian Creole Maya Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nias Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Waray-Waray Xhosa Yoruba Zulu\nAbe ale si Joseph Ehrenbogen gblɔe ene\nƑE SI ME WODZII: 1960\nDUKƆ SI ME WÒTSO: FRANCE\nAME SI WÒNYE TSÃ: ENYRƆ EÐOKUI ÐE ATIKE VƆ̃ÐI ZAZÃ ME EYE MEDEA BUBU NYƆNUWO ŊU O\nWodzim le Mulhouse, si nye nuto dahe aɖe si le France ƒe dzieheɣedzeƒe ƒe golɔgoe aɖe me. Enye nuto si me ŋutasẽnuwɔwɔ xɔ aƒe ɖo. Meɖoa ŋku edzi be le nye ɖevime la, ƒometɔwo wɔa dzre kutɔkutɔe le nutoa me. Le míaƒe ƒomea me la, wodaa nyɔnuwo ɖe anyi eye ƒãa hafi ŋutsuwo biaa woƒe susu le nyawo ŋu. Wofiam be nyɔnu ƒe nɔƒee nye dzodoƒe, eye eƒe dɔe nye be wòaɖa nu na ŋutsuwo kple ɖeviwo.\nNuwo menɔ bɔbɔe nam le nye ɖevime o. Esi mexɔ ƒe ewo la, fofonye ku le eƒe aha tsu nono ta. Ƒe atɔ̃ megbe la, fonyewo dometɔ ɖeka wu eɖokui. Le ƒe ma ke me la, mekpɔ amewuwu teƒe esime nye ƒometɔwo nɔ dzre wɔm, eye dzidzi ƒom ale gbegbe. Nye ƒometɔwo fia hɛdada kple tudadam eye wofiam ale si mada kɔe hã ne nɔnɔmea bia nenema. Esi menye ɖekakpui si tɔtɔ le agbe me ta la, mede asi ahanono me eye metaa nu ɖe ŋuti hã.\nKaka maxɔ ƒe 16 la, metea ŋu noa biya atukpa 10 va ɖo 15 gbe ɖeka, eye eteƒe medidi o, medze atike vɔ̃ɖi zazã gɔme. Be makpɔ ga na agbe vloe sia nɔnɔ la, medzraa gakpo gbegblẽwo eye mefia fi hã. Kaka maxɔ ƒe 17 la, mede gaxɔ me xoxo. Le wo katã me la, wodem ga zi 18 sɔŋ le fififi kple ŋutasẽnuwɔwɔ ta.\nEsi mexɔ tso ƒe 20 heyina la, nye nɔnɔmea gavloe ɖe edzi. Menoa gbekui babla abe 20 ene gbe ɖeka eye menoa heroin kple atike vɔ̃ɖi bubuwo hã. Edzɔ enuenu be meku kloe le esi menoe wògbɔ eme ta. Meva te atike vɔ̃ɖiwo dzadzra, eye le esia ta, hɛwo kple tuwo nɔa ŋunye ɣeawokatãɣi. Gbe ɖeka, meda tu ŋutsu aɖe, gake nanetɔe la, tukpea yi ɖalɔ gakpo si le eƒe alidziblanua ŋu eye naneke mewɔe o! Esi mexɔ ƒe 24 la, danye ku, eye nye adãwɔwɔa gadzi ɖe edzi. Ne mele mɔ dzi gbɔna eye amewo kpɔm la, wotsoa mɔ me yia akpa kemɛ le vɔvɔ̃ ta. Zi geɖe le kɔdada ta, ne nyemetsi kpovitɔwo si me le kwasiɖanuwuwuwo o la, ke metsia kɔdzi ale be woatɔ abi siwo mexɔ la nam.\nEsi mexɔ ƒe 28 la, meɖe srɔ̃. Abe ale si nàkpɔ mɔe ene la, nyemebua srɔ̃nye ɖe naneke me o. Medzunɛ eye meƒonɛ hã. Míewɔa naneke ɖekae abe srɔ̃tɔwo ene o. Mesusu be ne menya fia sikanuwo vana nɛ ko la, ema ɖeɖe su. Ke hã nane si nyemenɔ mɔ kpɔm na o la dzɔ. Yehowa Ðasefowo va dze Biblia-sɔsrɔ̃ gɔme kple srɔ̃nye. Le eƒe nusɔsrɔ̃ gbãtɔ megbe la, edzudzɔ atamanono, egbe be yemagaxɔ ga siwo mefina o, eye wògbugbɔ eƒe sikanuawo nam. Dzi kum vevie. Medze agbagba be maxe mɔ ɖe eƒe Biblia-sɔsrɔ̃a nu eye metua sigarɛt dzudzɔ ɖe mo nɛ. Meɖea alɔme le eŋu hã le míaƒe nutoa me.\nGbe ɖeka le zã aɖe me esi memu aha vlevlevle la, metɔ dzo míaƒe aƒea. Ne menye srɔ̃nyee xɔ na nye kple mía vinyɔnuvi si xɔ ƒe atɔ̃ o la, anye ne míetsi dzoa me. Esi nye mo kɔ la, nye dzitsinya ɖe fu nam vevie. Mese le ɖokuinye me be Mawu matsɔe akem gbeɖe o. Meɖo ŋku edzi be mesee osɔfo aɖe gblɔ kpɔ be ame vɔ̃ɖiwo ayi dzo mavɔ me. Ðɔkta susuŋutinunyala si kpɔa gbɔnye la gblɔ nam be: “Evɔ na wò! Womagate ŋu awɔ naneke tso ŋuwò o.”\nEsi míaƒe aƒea fia ta la, míeʋu yi ɖanɔ tonye kple lɔ̃xonye gbɔ. Esi Ðasefoawo va srɔ̃nye gbɔ la, mebia wo be, “Ðe Mawu ate ŋu atsɔ nye nu vɔ̃wo katã akema?” Wotsɔ 1 Korintotɔwo 6:9-11 me nyawo fiam le Biblia me. Biblia ƒe akpa ma ƒo nu tso nuwɔna siwo Mawu lé fui ŋu, gake egblɔ kpee be: “Nenemae mia dometɔ aɖewo nɔ tsã.” Nya mawo na meka ɖe edzi be mate ŋu atrɔ nye agbenɔnɔ. Eyome Ðasefoawo xlẽ 1 Yohanes 4:8 nam tsɔ ka ɖe edzi nam be Mawu lɔ̃m. Esia de dzi ƒo nam, eya ta megblɔ na Ðasefoawo be woava nɔ Biblia srɔ̃m kplim zi eve le kwasiɖa me, eye mete woƒe Kristotɔwo ƒe kpekpewo dede. Menɔ gbedodoɖa dzi na Yehowa ɣeawokatãɣi.\nLe ɣleti ɖeka me la, metso nya me be madzudzɔ atike vɔ̃ɖiwo zazã kple ahanono. Eteƒe medidi o, mese le ɖokuinye me be ʋiʋli sesẽ aɖe le edzi yim le menye! Drɔ̃e baɖabaɖawo kuku, taɖuame, lãmevee kple asiɖeɖe le atike vɔ̃ɖi zazã ŋu ƒe kuxi bubuwo va nɔ fu ɖem nam. Ke hã le ɣeyiɣi mawo me la, mese le ɖokuinye me be Yehowa lé nye alɔnu henɔ ŋusẽ domem. Mese le ɖokuinye me abe apostolo Paulo ene. Egblɔ tso ale si Mawu kpe ɖe eŋui ŋu be: “Metea ŋu wɔa nuwo katã to ame si doa ŋusẽm la dzi.” (Filipitɔwo 4:13) Ɣeyiɣi aɖe megbe la, mete ŋu va ɖe asi le atamanono hã ŋu.—2 Korintotɔwo 7:1.\nMenye ɖeko Biblia kpe ɖe ŋunye metrɔ nye agbenɔnɔ ko evɔ o, ena nye ƒomegbenɔnɔ hã nyo wu tsã. Ale si mewɔa nu ɖe srɔ̃nye ŋu hã trɔ. Medea bubu eŋu azɔ eye ne mele nu ƒom nɛ la, mezãa nya siwo nye “meɖe kuku” kple “akpe.” Meva nɔ agbagba dzem be manye vifofo nyui na mía vinyɔnuvia. Esi mesrɔ̃ Biblia ƒe ɖeka megbe la, metsɔ nye agbe ɖe adzɔgbe na Yehowa eye mexɔ nyɔnyrɔ, abe ale si srɔ̃nye wɔe do ŋgɔ nam ene.\nMeka ɖe edzi be Biblia ƒe mɔfiamewo dzi wɔwɔe na megakpɔtɔ le agbe. Nye ƒometɔ siwo menye Yehowa Ðasefowo o gɔ̃ hã kpɔe dze sii be anye ne ɖewohĩ meku le atike vɔ̃ɖiwo zazã ta alo wowum le kɔdada me.\nBiblia ƒe nufiafia siwo he susu yi agbanɔamedzi siwo kpɔ ŋkunyeme abe srɔ̃ŋutsu kple vifofo ene dzi la trɔ nye ƒomegbenɔnɔ keŋkeŋ. (Efesotɔwo 5:25; 6:4) Míeva te nuwo wɔwɔ ɖekae abe ƒome ene. Fifia, mekpea asi ɖe srɔ̃nye ŋu le nya nyui gbɔgblɔ dɔ si wòtsɔ wɔ eƒe agbemedɔe la me dzidzɔtɔe, le esi teƒe be mana wòanɔ dzodoƒe ko. Eye dzidzɔe wònye na eya hã be yeakpe asi ɖe ŋunye be mawɔ hamemetsitsi ƒe dɔ siwo kpɔ ŋkunyeme la nyuie.\nYehowa Mawu ƒe lɔlɔ̃ kple eƒe nublanuikpɔkpɔ wɔ dɔ ɖe dzinye ale gbegbe. Medina vevie be maƒo nu tso eƒe nɔnɔme nyoameŋuawo ŋu na ame siwo amewo buna be womate ŋu atrɔ woƒe agbenɔnɔ gbeɖegbeɖe o la, elabena nenemae amewo buam tsã. Menyae be ŋusẽ le Biblia si be wòakpe ɖe ame ƒomevi ɖe sia ɖe ŋu wòanɔ agbe dzadzɛ eye taɖodzinu vavã nava nɔ eƒe agbe ŋu. Menye ɖeko Biblia fiam be malɔ̃ amewo, ŋutsuwo kple nyɔnuwo siaa, ahade bubu wo ŋu ko evɔ o, ekpe ɖe ŋunye hã be made bubu ɖokuinye ŋu.


Psalmowo 113 - Holy Bible [Ewe Bible 1913] - (Psa 113)\nMikafu Yehowa! Mi Yehowa ƒe dɔlãwo, mikafu Yehowa ƒe ŋkɔ, mikafui!\nWoakafu Yehowa ƒe ŋkɔ tso fifia vaseɖe mava me!\nWoakafu Yehowa ƒe ŋkɔ tso ɣedzeƒe vaseɖe eƒe toɖoƒe!\nYehowa ɖo kpo ɖe dukɔwo katã dzi, eƒe ŋutikɔkɔe ɖo kpo ɖe dziƒo dzi.\nAmekae ɖe Yehowa, mía Mawu la, amesi bɔbɔ nɔ dzi me,\namesi le ame bɔbɔɖeanyiwo kpɔm ɖa le dziƒo kple anyigba dzi la nu?\nEya, amesi fɔ ame tsa la tso ʋuʋudedi me kple ame dahe la tso ba me;\nne wòatsɔe aɖo bubumewo gbɔ, aɖo eƒe dukɔ la ƒe bubumewo gbɔ;


Wò Ŋku Nenɔ Fetu La Dzi\nGbetakpɔxɔ—Tata Si Míesrɔ̃na | March 2009\n“Mele du la dzi ɖo ta taɖodzinu la gbɔ, hena . . . fetu la.”—FP. 3:14.\n1. Fetu kae wotsɔ ɖo apostolo Paulo ŋkume?\nƑOME xɔŋkɔ aɖe mee apostolo Paulo si wogayɔna be Saul si tso Tarso la tso. Sefiala xɔŋkɔ Gamaliel ye fia nui tso tɔgbuiawo ƒe mawusubɔsubɔ ŋu. (Dɔw. 22:3) Nu si wobu be enye agbemedɔ nyui aɖe la ƒe mɔnukpɔkpɔe nɔ Paulo ŋgɔ; gake eɖe asi le eƒe subɔsubɔ ŋu heva zu Kristotɔ. Tso ema dzi la, etsɔ eƒe susu ɖo agbe mavɔ ƒe mɔnukpɔkpɔ si wotsɔ ɖo eŋkume la ŋu—si nye be wòava zu fia kple nunɔla si si makumakunyenye asu le Mawu ƒe Dziƒofiaɖuƒea me. Fiaɖuƒe ma aɖu paradisonyigba aɖe dzi.—Mat. 6:10; Nyaɖ. 7:4; 20:6.\n2, 3. Asixɔxɔ ka gbegbee Paulo de agbenɔnɔ le dziƒo ƒe fetu la ŋu?\n2 Paulo gblɔ nya siwo gbɔna tsɔ ɖe ale si gbegbe wòde asixɔxɔ fetu ma ŋui la fia: “Nu siwo nye viɖe nam tsã la, mebu nu siawo nu bubu le Kristo la ta. Nyateƒee, le esia ta mebua nuwo katã hã be wonye nu bubu le nye Aƒetɔ Kristo Yesu ŋuti sidzedze ƒe asixɔxɔ, si nyo wu sãsãsã la ŋuti. Le eyama ta melɔ̃ nuwo katã zu nu bubu, eye mebua wo abe gbeɖuɖɔ dzro aɖe ko ene.” (Fp. 3:7, 8) Paulo bu nu siwo ame akpa gãtɔ bua nu veviwoe—ɖoƒe, kesinɔnu, dɔwɔɖui, kple bubu—be wonye gbeɖuɖɔ esi wòva srɔ̃ nyateƒe si ku ɖe Yehowa ƒe tameɖoɖo na ameƒomea ŋu vɔ megbe.\n3 Tso ɣemaɣi la, nu si va nɔ vevie na Paulo le agbe me koŋ ye nye Yehowa kple Kristo ŋuti sidzedze xɔasi si ŋu nya Yesu ƒo nu tsoe le gbe aɖe si wòdo ɖa na Mawu me be: “Esiae nye agbe mavɔ la: be woanɔ wò, Mawu vavã ɖeka la, kple Yesu Kristo, si nèdɔ ɖa la, ŋuti sidzedze xɔm.” (Yoh. 17:3) Ale si Paulo di vevie be agbe mavɔ nasu ye si la dze ƒãa le eƒe nya siwo dze le Filipitɔwo 3:14 me. Egblɔ be: “Mele du la dzi ɖo ta taɖodzinu la gbɔ, hena Mawu ƒe ameyɔyɔ yi dziƒo ƒe fetu la to Kristo Yesu dzi.” Ɛ̃, eƒe ŋkuwo nɔ agbe mavɔ fetu si asu esi le dziƒo abe Mawu Fiaɖuƒedziɖuɖua me nɔla ene la dzi.\nAgbenɔnɔ Tegbee Le Anyigba Dzi\n4, 5. Fetu kae le ŋgɔ na ame miliɔn geɖe siwo le Mawu ƒe lɔlɔ̃nu wɔm egbea?\n4 Le ame siwo tiae be yewoawɔ Mawu ƒe lɔlɔ̃nu dometɔ akpa gãtɔ gome la, fetu si woʋlina nae nye agbe mavɔ nɔnɔ le Mawu ƒe xexe yeyea me. (Ps. 37:11, 29) Yesu ɖo kpe edzi be mɔkpɔkpɔ vavãe esia nye. Egblɔ be: “Dzidzɔtɔwoe nye ame fafawo, elabena woanyi anyigba la dome.” (Mat. 5:5) Yesu ŋutɔe nye ame vevitɔ si woatsɔ míaƒe anyigba la ana wòazu eƒe domenyinu abe ale si Psalmo 2:8 ɖee fia ene, eye ame 144,000-awo aɖu fia kplii le dziƒo. (Dan. 7:13, 14, 22, 27) Ame siwo ƒe nɔnɔme ɖi alẽwo tɔ siwo anɔ agbe le anyigba sia dzi la ‘anyi’ Fiaɖuƒe ‘si wodzra ɖo ɖi na wo tso xexea ƒe gɔmeɖoanyiɣi la’ ƒe dziɖuƒe, si nye anyigba la, ƒe dome. (Mat. 25:34, 46) Eye kakaɖedzi le mía si be nu siawo katã ava eme, elabena Mawu, ame si do ŋugbe siawo la, “mate ŋu aka aʋatso o.” (Tito 1:2) Míawo hã míate ŋu aka ɖe edzi bliboe be Mawu ƒe ŋugbedodowo ava eme abe ale si wònɔ le Yosua gome ene. Egblɔ na Israel viwo be: “Nya aɖeke meto le nya nyui, siwo katã Yehowa, mia Mawu la, gblɔ na mi la me o, wo katã va me na mi, eye nya ku ɖeka hɔ̃ hã meto le eme o.”—Yos. 23:14.\n5 Agbenɔnɔ le Mawu ƒe xexe yeyea me manɔ abe agbenɔnɔ le egbe xexe madeamedzi sia me ene o. Ato vovo sãsãsã: aʋawɔwɔ, nu vlo wɔwɔ, ahedada, nu madzɔmadzɔ wɔwɔ, dɔléle, kple ku manɔ anyi o. Ɣemaɣi la, amewo anɔ lãmesẽ deblibo me, eye woanɔ anyigba si wotrɔ wòzu paradiso la dzi. Agbe ma si me dzidzeme kple dziɖeɖi anɔ la ade ŋgɔ boo wu ale si míate ŋu akpɔe le susu me. Ɛ̃, ɣemaɣi la, dzidzɔ ayɔ míaƒe dziwo me gbe sia gbe. Fetu nyui ka gbegbee nye esi wòanye!\n6, 7. (a) Nu kae Yesu wɔ tsɔ ɖe nu si míate ŋu akpɔ mɔ na le Mawu ƒe xexe yeyea me la fia? (b) Aleke woana mɔnukpɔkpɔ ame kukuwo gɔ̃ hã be woadze agbe yeye nɔnɔ gɔmee?\n6 Esime Yesu nɔ anyigba dzi la, Mawu ƒe gbɔgbɔ kɔkɔea do ŋusẽe wòɖe nu nyui siwo gbegbe teƒe míava kpɔ le anyigba dzi godoo le xexe yeyea me la fia. Le kpɔɖeŋu me, Yesu gblɔ na ŋutsu aɖe si nye lãmetututɔ ƒe 38 sɔŋ la be wòatso azɔ azɔli. Biblia gblɔ be ŋutsua tso zɔ azɔli hã vavã. (Mixlẽ Yohanes 5:5-9.) Ɣebubuɣi la, Yesu do go “ŋutsu aɖe si wodzi ŋkuagbãtɔe” eye wòda gbe le eŋu. Emegbe la, esi wobia nya ŋutsu si nye ŋkuagbãtɔ tsã la ku ɖe Ame si da dɔa nɛ ŋu la, egblɔ be: “Tso keke blema ke la, míesee kpɔ be ame aɖe ʋu ŋku na ame si wodzi ŋkuagbãtɔe o. Ne menye Mawu gbɔe ame sia tso o la, mate ŋu awɔ naneke kura o.” (Yoh. 9:1, 6, 7, 32, 33) Yesu te ŋu wɔ nu siawo katã, elabena Mawu na ŋusẽe. Afi sia afi si Yesu yi la, “[eda] dɔ na ame siwo katã hiã dɔyɔyɔ.”—Luka 9:11.\n7 Menye dɔnɔwo kple lãmetututɔwo koe Yesu te ŋu da dɔ na o, ete ŋu fɔ ame kukuwo hã ɖe tsitre. Le kpɔɖeŋu me, esi nyɔnuvi aɖe si xɔ ƒe 12 ku la, edzilawo xa nu ale gbegbe. Gake Yesu gblɔ na nyɔnuvia be: “Nyɔnuvi, mele egblɔm na wò be, Tsi tsitre!” Kasia nyɔnuvia fɔ! Àte ŋu akpɔ ale si gbegbe edzilawo kple ame siwo nɔ afi ma la wɔ nui le susu mea? (Mixlẽ Marko 5:38-42.) Le Mawu ƒe xexe yeyea me la, amewo akpɔ “dzidzɔ” ale gbegbe ne wofɔ ame miliɔn akpe geɖewo ɖe tsitre, elabena “tsitretsitsi li na ame dzɔdzɔewo kple ame madzɔmadzɔwo siaa.” (Dɔw. 24:15; Yoh. 5:28, 29) Ame siawo adze agbe yeye nɔnɔ gɔme eye mɔnukpɔkpɔ asu wo si be woayi edzi anɔ agbe tso ɣemaɣi dzi yi ɖe mavɔmavɔ me gɔ̃ hã.\n8, 9. (a) Le Kristo ƒe Ƒe Akpe Ðeka Dziɖuɖua me la, nu kae woawɔ tso nu vɔ̃ si ƒe dome míenyi tso Adam gbɔ la ŋu? (b) Nu ka dzie woanɔ te ɖo adrɔ̃ ʋɔnu kukuawo?\n8 Mɔnukpɔkpɔ asu ame siwo woafɔ ɖe tsitre la si be woakpɔ agbe. Womabu fɔ ame siwo woafɔ ɖe tsitre va agbe me le tsitretsitsia me ɖe nu vɔ̃ siwo wowɔ hafi ku la ta o. (Rom. 6:7) Le Kristo ƒe Ƒe Akpe Ðeka Dziɖuɖua me la, woawɔ tafevɔsa la ƒe viɖewo ŋu dɔ na Fiaɖuƒea tevi toɖolawo, eye woatsi aɖo blibodede gbɔ; mlɔeba la, woava vo tso Adam ƒe nu vɔ̃a me tsonuwo si me keŋkeŋ. (Rom. 8:21) Yehowa “ami ku saɖagatsi tegbee, eye Aƒetɔ Yehowa atutu aɖatsi ɖa le ŋkuwo katã me.” (Yes. 25:8) Mawu ƒe Nya la gblɔ hã be ‘woaʋu agbalẽ xatsaxatsawo,’ si fia be woana mɔfiame yeyewo ame siwo anɔ agbe ɣemaɣi la. (Nyaɖ. 20:12) Ne wotrɔ anyigba wòzu paradiso la, ‘anyigba dzi tɔwo asrɔ̃ dzɔdzɔenyenye.’—Yes. 26:9.\n9 Menye nu vɔ̃ si ƒe dome ame siwo wofɔ ɖe tsitre la nyi tso Adam gbɔ la dzie woanɔ te ɖo adrɔ̃ ʋɔnu wo o, ke boŋ nu si woawo ŋutɔwo atia be yewoawɔ la dzie. Nyaɖeɖefia 20:12 gblɔ be: “Wodrɔ̃ ʋɔnu ame kukuawo ɖe nu siwo woŋlɔ ɖe agbalẽ xatsaxatsaawo me la nu, le woƒe dɔwɔwɔwo nu,” si fia woƒe dɔwɔwɔwo le wo fɔfɔ ɖe tsitre megbe. Yehowa ƒe dzɔdzɔenyenye, nublanuikpɔkpɔ kple lɔlɔ̃ ƒe kpɔɖeŋu nyui ka gbegbee nye esi! Tsɔ kpe ɖe eŋu la, “womagaɖo ŋku” nu siwo do vevesese na wo le agbe si wonɔ le xexe xoxo sia me la dzi, ‘alo wòava woƒe tame o.’ (Yes. 65:17) Nufiame tuameɖo yeyewo anɔ anyi, nu nyui geɖewo abɔ ɖe wo si, eye nu siawo awɔe be nu vɔ̃ɖi siwo teƒe wokpɔ va yi la magado nuxaxa na wo o. Woaŋlɔ nu donuxaxaname siwo me woto va yi la be. (Nyaɖ. 21:4) Alea tututue wòanɔ le “ameha gã” si atso Harmagedon la hã gome.—Nyaɖ. 7:9, 10, 14.\n10. (a) Aleke agbea anɔ le Mawu ƒe xexe yeyea me? (b) Nu kae nàte ŋu awɔ bene wòakpe ɖe ŋuwò wò ŋku nanɔ fetu la dzi?\n10 Le Mawu ƒe xexe yeyea me la, amewo ate ŋu anɔ agbe dɔléle kple ku manɔmee. “Duametɔ aɖeke magblɔ be, yele dɔ lém o.” (Yes. 33:24) Mlɔeba la, anyigba yeyea dzi nɔlawo afɔ ŋdi sia ŋdi le lãmesẽ deblibo me, eye woatsɔ dzidzɔ blibo anɔ mɔ kpɔm be ŋu nyui bubu aɖe nagake na yewo. Woakpɔ mɔ na dɔ si me dzidzeme le kpakple hadede kple ame siwo tsɔ ɖe le eme na wo vavã. Agbenɔnɔ le xexe ma me nye fetu wɔnuku aɖe vavã! Ðe manyo be nàke wò Biblia axlẽ nyagblɔɖi siwo le Yesaya 33:24 kple 35:5-7 la oa? Dze agbagba nàkpɔ ɖokuiwò le nɔnɔme mawo me. Ema akpe ɖe ŋuwò be wò ŋku nanɔ fetu la dzi.\nAme Siwo Ƒe Ŋku Dzo Le Fetu La Dzi\n11. Ƒo nu tso ale si Salomo dze fiaɖuɖu gɔme nyuie la ŋu.\n11 Ne míenya srɔ̃ nu tso fetua ŋu ko la, ele be míaku kutri vevie be míaƒe ŋku nanɔ edzi, elabena míaƒe ŋku ate ŋu adzo le edzi. Le kpɔɖeŋu me, esime Salomo va zu blema Israel fia la, edo gbe ɖa ɖokuibɔbɔtɔe be Mawu nana gɔmesese kple nunya ye bene yeate ŋu adrɔ̃ ʋɔnu Eƒe dukɔ la ɖe eteƒe. (Mixlẽ 1 Fiawo 3:6-12.) Biblia gblɔ be esia wɔe be, “Mawu na nunya kple nugɔmesese geɖe kpakple sidzedze gã Salomo.” Le nyateƒe me la, “Salomo ƒe nunya ƒo ɣedzeƒetɔwo katã ƒe nunya kple Egiptetɔwo ƒe nunyawo katã ta.”—1 Fia. 4:29-32.\n12. Nuxlɔ̃ame kae Yehowa na ame siwo ava nye Israel ƒe fiawo?\n12 Ke hã, Yehowa xlɔ̃ nu eƒe amewo do ŋgɔ be, ne ame aɖe va zu fia la, “sɔ geɖe meganɔ esi o,” eye ‘wòagaɖe srɔ̃ geɖe o, ne eƒe dzi nagatra mɔ o.’ (5 Mose 17:14-17) Ne fia aɖe dzi eƒe sɔwo ɖe edzi la, ke ele eɖem le fiafiam be yeɖoa ŋu ɖe yeƒe asrafowo ƒe ŋusẽ ŋu be woakpɔ dukɔa ta ke menye ɖe Yehowa, Ametakpɔla la, ŋu o. Eye srɔ̃ geɖe ɖeɖe ate ŋu anye afɔku na fia la, elabena srɔ̃awo dometɔ aɖewo ate ŋu anye trɔ̃subɔdukɔ me tɔ siwo ƒoa wo ɖokuiwo ɖe alakpasubɔsubɔ me, eye srɔ̃nyɔnu mawo ate ŋu ana fia la natra mɔ tso Yehowa ƒe tadedeagu vavãtɔ la gbɔ.\n13. Aleke wòdzɔe be Salomo ƒe ŋku va dzo le nu si wonae la dzi?\n13 Salomo mewɔ ɖe nuxlɔ̃ame mawo dzi o. Ke boŋ nu siwo Yehowa gblɔ tẽe be fiawo megawɔ o lae wòwɔ. Eƒo sɔ kple sɔdola akpeakpewo nu ƒu na eɖokui. (1 Fia. 5:6) Tsɔ kpe ɖe eŋu la, srɔ̃nyɔnu 700 kple ahiã 300 nɔ esi, eye wo dometɔ geɖe tso trɔ̃subɔdukɔ siwo ƒo xlã wo la me. “Srɔ̃awo trɔ eƒe dzi ɖe mawu bubuwo ŋu, eye eƒe dzi menɔ Yehowa, eƒe Mawu la ŋu blibo . . . o.” Salomo dze trɔ̃subɔdukɔwo ƒe alakpasubɔsubɔ nuwɔna nyɔŋu siwo me eƒe dutasrɔ̃wo ƒo wo ɖokuiwo ɖo la yome. Esia wɔe be Yehowa gblɔ be ‘yeadu fiaɖuƒe la le’ Salomo si.—1 Fia. 11:1-6, 11.\n14. Nu kae do tso Salomo kple Israel dukɔa ƒe tomaɖomaɖo me?\n14 Salomo ƒe ŋku meganɔ mɔnukpɔkpɔ xɔasi si su esi be wòanye Mawu vavã la ƒe teƒenɔla la dzi o. Fia la va ƒo eɖokui ɖe alakpasubɔsubɔ me vĩi. Le ɣeyiɣi aɖe megbe la, dukɔ blibo la katã gbe xɔse, eye esia na be wova tsrɔ̃e le ƒe 607 D.M.Ŋ. me. Togbɔ be Yudatɔwo gagbugbɔ ɖo tadedeagu vavãtɔa anyi hã la, le ƒe alafa aɖewo megbe la, nɔnɔme siwo Yesu kpɔ la ʋãe wògblɔ be: “Woaxɔ Mawu fiaɖuƒe la le mia si, eye woatsɔe ana dukɔ si tsea eƒe ku la.” Nu ma tututue dzɔ. Yesu gblɔ be: “Kpɔ ɖa! Wogblẽ miaƒe aƒe la ɖi na mi.” (Mat. 21:43; 23:37, 38) Le dukɔa ƒe nuteƒemawɔmawɔ ta la, wobu mɔnukpɔkpɔ si su wo si be woanye dukɔ si ŋu Mawu vavã la ƒe ŋkɔ le la. Le ƒe 70 M.Ŋ. me la, Roma srafowo va tsrɔ̃ Yerusalem kple gbedoxɔ la, eye Yudatɔ siwo tsi agbe le nudzɔdzɔ ma me la dometɔ geɖewo zu kluviwo.\n15. Gblɔ ame siwo ƒe ŋku dzo le nu siwo le vevie ŋutɔŋutɔ dzi la ƒe kpɔɖeŋu aɖewo.\n15 Yuda Iskariot nye Yesu ƒe apostolo 12-awo dometɔ ɖeka. Yuda se Yesu ƒe nufiafia nyui mawo katã, eye wòkpɔ nukunu siwo Mawu ƒe gbɔgbɔ kɔkɔea kpe ɖe eŋu wòwɔ la teƒe. Ke hã, Yuda medzɔ eƒe dzi ŋu o. Wotsɔ gaɖaka si me Yesu kple apostolo 12-awo ƒe gawo nɔ la de esi. Gake “fiafitɔe wònye, eye gaɖaka la le egbɔ, eye wòlɔ̃a ga siwo wodana ɖe eme la fifi.” (Yoh. 12:6) Eƒe ŋukeklẽa nu va sẽ ale gbegbe be wòyi ɖakpɔ nunɔlawo ƒe tatɔ alakpanuwɔlawo be yeade Yesu asi na wo ɖe klosalo 30 ta. (Mat. 26:14-16) Ame bubu aɖe si ƒe ŋku dzo le nu siwo le vevie dzi lae nye Dema, ame si nye apostolo Paulo ƒe zɔhɛ aɖe. Dema medzɔ eƒe dzi ŋu o. Paulo gblɔ be: “Dema gblẽm ɖi, le esi wòlɔ̃ fifi nuɖoanyi sia ta.”—2 Tim. 4:10; mixlẽ Lododowo 4:23.\nNufiame Aɖe Na Mía Dometɔ Ðe Sia Ðe\n16, 17. (a) Aleke gbegbe tsitretsiɖeŋu si wòle be míakpe akɔ kple la nu sẽe? (b) Nu kae ate ŋu akpe ɖe mía ŋu míanɔ te ɖe nu sia nu si Satana hena vaa mía dzi la nu?\n16 Ele be Mawu subɔlawo katã nabu Biblia me kpɔɖeŋuwo ŋu vevie, elabena wogblɔ na mí be: “Ke nu siawo dzɔ ɖe wo dzi abe kpɔɖeŋuwo ene, eye woŋlɔ wo ɖi be woanye nuxɔxlɔ̃ na mí ame siwo dzi nuɖoanyi siawo ƒe nuwuwuwo va ɖo la.” (1 Kor. 10:11) Egbea la, míele nuɖoanyi vɔ̃ɖi sia ƒe ŋkeke mamlɛawo me.—2 Tim. 3:1, 13.\n17 Satana Abosam si nye “nuɖoanyi sia ƒe mawu” la nyae be “ɣeyiɣi vi aɖe koe” susɔ na ye. (2 Kor. 4:4; Nyaɖ. 12:12) Awɔ nu sia nu si wòate ŋui bene yeable Yehowa subɔlawo nu woaɖe asi le woƒe Kristotɔwo ƒe fɔmaɖimaɖi ŋu. Satana ye le ŋusẽ kpɔm ɖe xexe sia kple eƒe nyakakamɔnuwo dzi. Ke hã, nane si sẽ ŋu sãsãsã wu le Yehowa ƒe amewo si—eyae nye “ŋusẽ si gbɔ dzɔdzɔmetɔ ŋu.” (2 Kor. 4:7) Míate ŋu aɖo ŋu ɖe ŋusẽ sia si tsoa Mawu gbɔ la ŋu be wòakpe ɖe mía ŋu míanɔ te ɖe nu sia nu si Satana ahe ava mía dzi la nu. Eya tae wodea dzi ƒo na mí vevie be míanɔ gbedodoɖa dzi ɖaa ahaka ɖe edzi be Yehowa ana “gbɔgbɔ kɔkɔe ame siwo bianɛ.”—Luka 11:13.\n18. Nɔnɔme kae wòle be wòanɔ mía si ɖe fifi xexe sia ŋu?\n18 Enyanya be eteƒe madidi o woatsrɔ̃ Satana ƒe nuɖoanyi bliboa ɖa, evɔ Kristotɔ vavãwo ya atsi agbe la hã doa ŋusẽ mí. “Xexea nu va yina, nenema kee nye eƒe nudzodzro la hã, ke ame si wɔa Mawu ƒe lɔlɔ̃nu la nɔa anyi yi mavɔmavɔ me.” (1 Yoh. 2:17) Esi wòle alea ta la, aleke gbegbe wòanye nu si me nunya manɔ o ye nye esi be Mawu subɔla aɖe nasusui be nane le fifi nuɖoanyi sia me si ŋu viɖe gã aɖe le wu woa kple Yehowa dome ƒomedodoa! Xexe sia si dzi ɖum Satana le la le abe meli aɖe si le nyɔnyrɔm ene. Yehowa ɖo Kristo hame la be wòanye “ameɖetɔdziʋu” na esubɔla wɔnuteƒewo. Esi wole xexe yeyea gogom la, woate ŋu aka ɖe ŋugbedodo sia dzi be: ‘Woatsrɔ̃ ame vlowo, ke ame siwo kpɔa mɔ na Yehowa la, woanyi anyigba la dome.’ (Ps. 37:9) Eya ta na wò ŋku nayi edzi anɔ fetu wɔnuku sia dzi!\n• Aleke Paulo bu fetu si wotsɔ ɖo eŋkume lae?\n• Nu ka dzie woanɔ te ɖo adrɔ̃ ʋɔnu ame siwo anɔ agbe le anyigba dzi tegbee la?\n• Nu kae nye nu si me nunya le be nàwɔ fifia?\nNe èle Biblia me nuŋlɔɖiwo xlẽm la, ɖe nèkpɔnɛ le susu me be yeƒe asi su fetua dzia?\n‘Yehowa Ƒe Dɔla Ƒua Asaɖa Anyi Ðe Ame Siwo Vɔ̃nɛ La Ŋu’\nMele Be Nàŋlɔ Yehowa Be O\nYehowa Dze Be Míatsɔ Nu Sɔsɔe Akafui\nAme Dzɔdzɔewo Akafu Mawu Tegbee\nAleke Nàwɔ Ado Dzi Le Subɔsubɔdɔa Me?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA March 2009\nGBETAKPƆXƆ—TATA SI MÍESRƆ̃NA March 2009


GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Curaçao) Polish Portuguese Punjabi Rarotongan Romanian Samoan Sepedi Shona Silozi Slovak Slovenian Spanish Sranantongo Swahili Swedish Tahitian Telugu Thai Tshiluba Tsonga Turkish Twi Ukrainian Urdu Vietnamese Zulu\nABE ALESI LUIGGI D. VALENTINO GBLƆE ENE\nYehowa xlɔ̃ nu mí lɔlɔ̃tɔe be: “Mɔ la enye si, mito edzi!” (Yesaya 30:21) Nuxlɔ̃ame sia dzi wɔwɔ nye nye taɖodzinu tso ɣeyiɣi si me ke mexɔ nyɔnyrɔ ƒe 60 enye sia. Dzinyelawo, amesiwo ʋu tso Italy va tsi Cleveland, Ohio, U.S.A., le ƒe 1921 mee ɖo kpɔɖeŋu nam tso nye ɖevime ke le taɖodzinu sia ɖoɖo me. Afisiae wonyi mí wo vi etɔ̃awo le—mía kple fonye Mike kpakple ƒenye Lydia.\nDZINYELAWO ku nu me le subɔsubɔha vovovowo ŋu gake mlɔeba ɖeko dzi va ɖe le wo ƒo. Ke gbeɖeka le ƒe 1932 me la, Papa ɖo to radio dzi wɔna aɖe le Italygbe me. Yehowa Ðasefowoe nɔ nu ƒom le radio la dzi, eye nya si Papa se la dzɔ dzi nɛ. Eŋlɔ agbalẽ bia numeɖeɖe bubuwo, eye Ðasefo aɖe si nye Italytɔ tso Yehowa Ðasefowo ƒe dɔwɔƒegã le Brooklyn, New York, va srã mí kpɔ. Le dzeɖoɖo dodzidzɔname aɖe si yi edzi vaseɖe esime ŋu ke me la, dzinyelawo kpɔe be yewoke ɖe subɔsubɔha vavãtɔ ŋu.\nPapa kple Dada dze Kristotɔwo ƒe kpekpewo dede gɔme eye wotsɔa dzidzɔ naa dzeƒe dzikpɔla mɔzɔlawoe. Togbɔ be ɖevi sue ko menye ɣemaɣi hã la, ŋutsu siawo ɖea mɔ nam mekplɔa wo ɖo le gbeƒãɖeɖedɔa me eye wona medze ɣeyiɣiawo katã tsɔtsɔ subɔ Yehowae ŋu bubu gɔme. Mɔzɔla siawo dometɔ ɖekae nye Carey W. Barber, si nye Yehowa Ðasefowo ƒe Dziɖuha la me tɔ fifia. Eteƒe medidi kura hafi mexɔ nyɔnyrɔ le February 1941 me, esime mexɔ ƒe 14 o, eye le ƒe 1944 me la, medze mɔɖeɖedɔa gɔme le Cleveland. Mike kple Lydia hã xɔ Biblia ƒe nyateƒea. Mike subɔ Yehowa vaseɖe eƒe ku me, eye Lydia kplɔ srɔ̃a Harold Weidner ɖo ƒe 28 sɔŋ le mɔzɔzɔdɔa me. Egbea wogale ɣeyiɣiawo katã ƒe subɔsubɔdɔ tɔxɛa me.\nGaxɔmenɔnɔ Do Ŋusẽm Megaɖoe Kplikpaa be Mayi Ŋgɔ\nLe ƒe 1945 ƒe gɔmedzedze la, wodem game le Chillicothe Gaxɔ si le Ohio la me ɖe esi nye dzitsinya si wotsɔ Biblia na hehee ʋãm be mawɔ nu wòasɔ ɖe Yesaya 2:4 me nyawo si gblɔ be woatsɔ yiwo atu kodziwoe nu ta. Ɣeaɖeɣi la, Yehowa Ðasefowo ƒe Biblia-srɔ̃gbalẽ ʋɛ aɖewo koe gaxɔdzikpɔlaawo ɖe mɔ be wòanɔ gamenɔla siwo nye Ðasefowo si. Gake Ðasefo siwo tso hame aɖe si tsɔ ɖe afima me kpe ɖe wo ŋu. Wova daa agbalẽ ʋɛ aɖewo ɖe gbeme le gaxɔa gbɔ ɣeaɖewoɣi. Ŋufɔke ne wokplɔ gamenɔlawo yi ɖe teƒe siwo woawɔ dɔ le la, wodia agbalẽawo eye wodzea agbagba woɖona gaxɔa me. Esime meva ɖo gaa me la, woɖe mɔ na mí míexɔa agbalẽ geɖe wu. Gake togbɔ be ele nenema hã la, mesrɔ̃ alesi wòle be mabu gbɔgbɔmenuɖuɖu si Yehowa nana nu xɔasii wu ɣeyiɣi ɖesiaɖe—enye nusɔsrɔ̃ aɖe si dzi megaɖoa ŋkui kokoko ɣesiaɣi si mexɔ Gbetakpɔxɔ alo Nyɔ! yeye aɖe.\nTogbɔ be woɖe mɔ na mí be míawɔ hamea ƒe kpekpewo le gaxɔa me hã la, womeɖe mɔ na amesiwo menye Ðasefowo o ya be woava o. Ke hã gaxɔdzikpɔla kple gamenɔla aɖewo bena vana, eye wo dometɔ ʋɛ aɖewo va xɔ nyateƒea gɔ̃ hã. (Dɔwɔwɔwo 16:30-34) Nɔviŋutsu A. H. Macmillan ƒe sasrãkpɔwo fa akɔ na mí ŋutɔ. Ekana ɖe edzi na mí ɣesiaɣi be ɣeyiɣi si míetsɔ le gamee la menye dzodzro o elabena ena hehe mí na dɔ siwo wova de asi na mí emegbe wɔwɔ. Nɔviŋutsu tsitsi lɔlɔ̃ ma ƒe nuwɔna wɔ dɔ ɖe nye dzi dzi ŋutɔ eye wòna megaɖoe kplikpaa wu be mazɔ Yehowa ƒe mɔ la dzi.\nXexemeʋa II ke, woɖe mí le game, eye megayi ɣeyiɣiawo katã ƒe subɔsubɔdɔa si nye mɔɖeɖedɔa wɔwɔ dzi. Gake fofonye ku le ƒe 1947 me. Eyata mewɔ ŋutilãmedɔ bene matsɔ akpɔ ƒomea dzii eye meva nya lãme hehe na ame hã—amehehe sia va kpe ɖe mía ŋu le ɣeyiɣi sesẽ aɖe si me mía kple srɔ̃nye míeto le ƒe 30 megbe la me. Gake medzo kpo to nya aɖewo dzi. Gbã la, mina magblɔ srɔ̃nye ŋu nya na mi.\nŊdɔ aɖe me le ƒe 1949 me, esime menɔ Fiaɖuƒe Akpata me la, ame aɖe ƒo ka. Metsɔ telefon la eye mese gbe vivi aɖe le edzi be: “Ŋkɔnyee nye Christine Genchur. Yehowa Ðasefoe menye. Meʋu va Cleveland be madi dɔ aɖe awɔ, eye mele hame si me manɔ dim.” Eƒe aƒeme didi tso afisi míaƒe Fiaɖuƒe Akpata le, gake eƒe gbe vivi la nya se nam, eyata meɖɔ míaƒe akpataa ƒe mɔ nɛ eye mede dzi ƒo nɛ be wòadze agbagba ava Kwasiɖagbe—gbemagbe maƒo dutoƒonuƒo. Esi Kwasiɖagbea ɖo la, nyee nye ame gbãtɔ ɖo Fiaɖuƒe Akpataa me, gake nɔvinyɔnu amedzro aɖeke meva o. Esime menɔ nua ƒom katã la, menɔa mɔa nu kpɔm, gake ame aɖeke meva nenema o. Eƒe ŋufɔke meƒo ka nɛ, eye wògblɔ be yemenya ʋuɖoƒeawo tututu haɖe o. Eyata metsɔe ɖo ɖokuinye dzi be mía kplii míado go ne maɖe nuwo me nɛ nyuie.\nMese be esi edzilawo, amesiwo ʋu tso Czechoslovakia va, xlẽ agbalẽ si nye Where Are the Dead? (Afikae Ame Kukuwo Le?) vɔ la, wodze hadede gɔme kple Biblia Nusrɔ̃viwo. Edzilawo xɔ nyɔnyrɔ le ƒe 1935 me. Le ƒe 1938 me la, Christine fofo zu ƒuƒoƒo subɔla (si míeyɔna fifia be dzikpɔla zimenɔla) le Yehowa Ðasefowo ƒe hame si le Clymer, Pennsylvania, U.S.A. me, eye le ƒe 1947 me, esime Christine xɔ ƒe 16 la, exɔ nyɔnyrɔ. Eteƒe medidi hafi ɖetugbi dzetugbe sia si tsia dzi ɖe gbɔgbɔmenuwo ŋu ƒe nu lé dzi nam o. Míeɖe mía nɔewo le June 24, 1950, dzi, eye tso ɣemaɣi ke la, Christine nye nye zɔhɛ wɔnuteƒe si lɔ̃na faa tsɔa Mawu ƒe Fiaɖuƒea ƒe nuwo ɖoa nɔƒe gbãtɔ ɣesiaɣi. Meda akpe na Yehowa be zɔhɛ zazɛ̃ sia lɔ̃ míeɖe mía nɔewo.—Lododowo 31:10.\nNu Wɔnuku Aɖe\nMíedze mɔɖeɖedɔa wɔwɔ gɔme ɖekae le November 1, 1951, dzi. Ƒe eve megbe le takpekpe aɖe si míewɔ le Toledo, Ohio, me la, Nɔviŋutsu Hugo Riemer kple Albert Schroeder ƒo nu na mɔɖelawo ƒe ƒuƒoƒo aɖe si me tɔwo wòdzɔa dzi na be yewoawɔ dutanyanyuigbɔgblɔdɔa. Míawo hã míenɔ amesiawo dome. Wode dzi ƒo na mí be míayi mɔɖeɖedɔa dzi le Cleveland, gake le ɣleti si kplɔe ɖo ko me la, míexɔ nane si míenɔ mɔ kpɔm na kura o—wokpe mí be míava de Gbetakpɔxɔ Habɔbɔa ƒe Gilead Biblia Suku ƒe klass 23 lia si adze egɔme le February 1954 me!\nEsi míeku ʋu yina ɖe Gilead Sukua si nɔ South Lansing, New York, ɣemaɣi la, vɔvɔ̃ ɖo Christine ale gbegbe be wònɔa gbɔgblɔ dzi nam be, “Ku ʋua blewu!” Meɖo eŋu nɛ be: “Tatam ko ʋua anɔ ne megakui blewu wu esia, Christine.” Gake esi míeva ɖo sukukpoa dzi vɔ la, eteƒe medidi hafi míaƒe dzi dze eme o. Nɔviŋutsu Nathan Knorr do dzaa na mí sukuviawo eye wòkplɔ mí ɖi tsae le kpoa dzi. Eɖe alesi wòle be míalé be na tsi kple elektrikŋusẽ hã me na mí, eye wòte gbe ɖe edzi be nuwo domemagblẽmagblẽ nye nɔnɔme nyui aɖe si wòle be wòanɔ ame si le beléle na Fiaɖuƒenuwo me. Eƒe aɖaŋuɖoɖo ma tsi susu me na mí. Míegazãnɛ kokoko.\nMíeɖo Yameʋu Yi Rio\nEteƒe medidi o míewu suku nu eye le December 10, 1954, dzi la, míeɖo yameʋu le New York City, afisi vuvɔ wɔna le eye wònye dzidzɔ na mí be míayi dɔ yeye si wode asi na mí la wɔƒe le Rio de Janeiro, Brazil, afisi ŋdɔ ʋuna le sesĩe. Peter kple Billie Carrbello siwo hã nye dutanyanyuigblɔlawo ɖo yameʋua kpli mí. Gaƒoƒo 24 ye wòle be míanɔ yameʋua me ne míebu ɣeyiɣi siwo míatsɔ atɔ ɖe Puerto Rico, Venezuela, kple Belém le Brazil ƒe dziehe hã de eme hafi. Gake le yameʋua ƒe mɔ̃ ƒe fuɖeɖe ta exɔ gaƒoƒo 36 hafi míekpɔ Rio de Janeiro ɖaa le mía te. Gake enye du dzeani ale gbegbe! Dua me kaɖiwo nɔ dzo dam abe alesi woada lotamekpe ɖe kuntru yibɔ dzi ene, eye dzinuɖiɖia ƒe keklẽ miaa la nɔ dzedzem le Guanabara ƒe Adɔ̃ la me tsiwo dzi.\nBetel-ƒomea me tɔ geɖe nɔ mía lalam le yameʋudzeƒea. Wodo dzaa na mí lɔlɔ̃tɔe, emegbe woku mí yi alɔdzedɔwɔƒeae, eye míemlɔ anyi fɔŋli ga etɔ̃ me lɔƒo. Le gaƒoƒo ʋɛ aɖewo ko megbe la, ŋdi ga la ƒo nyɔ mí tsɔ ɖo ŋku edzi na mí be míedze míaƒe dutanyanyuigbɔgblɔdɔa ƒe ŋkeke gbãtɔ gɔme!\nNane si Míesrɔ̃ Gbã\nEteƒe medidi o míesrɔ̃ nu vevi aɖe. Míesrã Ðasefowo ƒe ƒome aɖe kpɔ fiẽsi aɖe. Esi míedi be míatrɔ ayi alɔdzedɔwɔƒea la, míaƒe aƒetɔ gbe be, “Ao, migadzo o; tsi le dzadzam,” eye wòdze agbagba be yeade dzi ƒo na mí be míatsi adɔ. Megblɔ ɖekematsɔlemetɔe tsɔ tsi eƒe nyaa nu be: “Tsi dzana le afisi míetso va hã.” Eye míelɔe ɖe eme dzo.\nEsi towo ƒo xlã Rio ta la, kaka tsi nadza ko tsia xa ɖe dua me xoxo, eye zi geɖe enaa tsi ɖɔna ɖe dua me. Le ɣeyiɣi kpui aɖe ko me tsia ɖo klo nu na mí. Esi míegogo alɔdzedɔwɔƒea la, tsia trɔ zu tɔsisi wɔadã gã aɖe si ɖo akɔta na mí. Míeƒo tsi nyuie hafi va ɖo Betel mlɔeba. Lãme mekɔ na Christine kura ŋufɔke o; ŋudza sesẽ aɖe [typhoid] dze edzi, si gbã lãme nɛ ɣeyiɣi didi aɖe ŋutɔ. Ðeko wòle be mí amesiwo nye dutanyanyuigblɔla yeyewo míase Ðasefo kpɔnuteƒe siwo le afima ƒe nya hafi.\nAfɔɖeɖe Gbãtɔwo le Dutanyanyuigbɔgblɔ Kple Mɔzɔzɔ Dɔa Me\nLe gɔmedzedze wɔnublanui sia megbe la, míetsɔ didi vevie dze míaƒe gbeadzisubɔsubɔdɔa gɔmee. Míexlẽa míaƒe gbeƒãɖeɖea si woŋlɔ ɖe Portugalgbe me na mí la na amesiame si míedo goe, eye ewɔ abe mí ame evea míaƒe ŋgɔyiyi sɔ ene. Aƒemenɔla aɖewo gblɔna na Christine be: “Mele wò nyawo ya me sem, gake nyemele amesia ya tɔ me sem o,” eye woanɔ asi fiamem. Bubuwo hã gblɔna nam be: “Mesea wò ya wò nyawo me, gake nyemesea srɔ̃wò tɔ me o.” Togbɔ be ele nenema hã la, edzɔ dzi na mí be míete ŋu xɔ Gbetakpɔxɔ nudɔdɔ siwo wu 100 le kwasiɖa ʋɛ gbãtɔ mawo me. Le nyateƒe me, míaƒe Biblia-nusrɔ̃vi geɖe xɔ nyɔnyrɔ le ƒe gbãtɔ si míeva Brazil me, eye esia na míekpɔ alesi gbegbe dutanyanyuigbɔgblɔdɔ sia gbɔna dzidzedze kpɔ gee.\nLe ƒe 1950-awo ƒe titina la, dzikpɔla mɔzɔlawo mesrãa hame geɖe siwo nɔ Brazil la kpɔna o le nɔviŋutsu siwo dze ƒe agbɔmasɔmasɔ ta. Eyata togbɔ be meganɔa Portugalgbea srɔ̃m eye nyemeƒo dutoƒonuƒo le eme kpɔ o hã la, wode dɔ asi nam be mawɔ nutome sue dzikpɔdɔ le São Paulo nutome le ƒe 1956 me.\nEsi nutome sue dzikpɔla meva srã hame gbãtɔ si me míeyi kpɔ o ƒe evee nye ma ta la, amesiame nɔ mɔkpɔkpɔ me vevie na dutoƒonuƒoa sese. Esi menɔ nuƒoa dzram ɖo la, melã Portugalgbe me Gbetakpɔxɔ me nyatiwo klã ɖe agbalẽ ɖeɖee dzi. Kwasiɖa ma gbe Fiaɖuƒe Akpata me yɔ tititi. Amewo nɔ nuƒolanɔƒea gɔ̃ hã, wo katã wole mɔ kpɔm na wɔna vevi la. Nuƒoa, alo magblɔ boŋ be nuxexlẽa, dze egɔme. Ne ewɔ sẽ la, mefɔa kɔ dzi kpɔ eye ewɔ nuku nam be màkpɔ ame aɖeke ƒe ʋaʋã o, ɖeviwo gɔ̃ hã li kpoo. Wo katã wonɔ kpɔyem dũ. Megblɔ ɖe tame be: ‘Ɛhɛ̃, nye pɛ ya gale Portugalgbe dom nyuie alea! Ameawo le to ɖom ŋutɔ.’ Le ƒe aɖewo megbe esi megava srã hame ma kpɔ la, nɔvi aɖe si nɔ anyi le sasrãkpɔ gbãtɔ ma me biam be: “Èɖo ŋku dutoƒonuƒo ma si nèƒo dzia? Míese emenya ɖeka pɛ hã me o.” Meʋu eme nɛ be nye ŋutɔ hã nyemese nu geɖe me le nuƒo ma me o.\nƑe gbãtɔ ma mexlẽ Zaxarya 4:6 zi geɖe le nutome sue dɔa wɔwɔ me. Emenya siwo nye ‘Mava me to ŋusẽ me o, ke boŋ to nye gbɔgbɔ dzi,’ naa meɖoa ŋku edzi be Yehowa ƒe gbɔgbɔ la ta koe Fiaɖuƒedɔa le ŋgɔ yim. Eye eyi ŋgɔ hã togbɔ be edze ƒã be gbɔdzɔgbɔdzɔwo nɔ mía ŋu hã.\nKuxiwo Kple Yayrawo le Dɔa Wɔwɔ Me\nNutome sue dɔa wɔwɔ fia be ele be nàtsɔ agbalẽŋlɔmɔ̃, agbalẽgo siwo agbalẽ yɔ, mɔzɔɖakawo, kple akplowo ɖe asi anɔ tsatsamee le dukɔa me. Christine wɔ nusi me nunya le be wòŋlɔ xexlẽdzesi ɖe míaƒe agbawo dzi bene magaŋlɔ naneke be ne míetsɔ du le míaƒe agbawo ɖemee tso ʋu ɖeka me le bubu me dem o. Ebɔ be míenɔa ʋu me gaƒoƒo 15 le mɔ siwo dzi ʋuʋudedi le dzi hafi ɖona afisi míeyina. Ɣeaɖewoɣi wò dzi manɔ dɔme na wò o, vevietɔ ne ʋu siwo tso ŋgɔ gbɔna va le dzedzem le mia ŋu le dzisasrã si ŋu ŋusẽ mele o dzi, eye womimina ɖe wo nɔewo ŋu ale gbegbe be bebli hafi abui nate ŋu ato wo dome. Míeɖoa keteke kple tɔdziʋu, eye míedoa sɔ hã.\nLe ƒe 1961 me la, míedze nutome gã subɔsubɔdɔa gɔme eye míetsoa nutome sue ɖeka me yina bubu me ke meganye tso hame ɖeka me yi bubu me o. Míeɖea sinima siwo Yehowa ƒe habɔbɔa wɔ fiẽ geɖe—ɣesiaɣi le teƒe bubu aɖe. Zi geɖe la, ehiãna be míawɔ nu kaba bene míatso afima nunɔla siwo dina be yewoaxe mɔ ɖe wo ɖeɖe nu la nu. Le du aɖe me la, nunɔla la ɖe fu na xɔtɔ aɖe kakaka wòxɔ xɔ si ŋu wòɖe asi le na mí la le mía si. Míetsɔ ŋkeke geɖe di teƒe bubu hafi va ke ɖe ɖe ŋu, gake míegblɔ nya aɖeke na ame aɖeke o ke boŋ míeyɔa teƒe gbãtɔ na amesiame. Hafi míadze sinimaa ɖeɖe gɔme la, Christine yi ɖe teƒe xoxo ma eye wòfiaa teƒe yeyea amesiwo di be yewoakpɔe le afima. Ame 150 ye va fiẽ ma va kpɔ sinima si ƒe tanya si nye The New World Society in Action (Xexeme Yeye Habɔbɔa Le Dɔ Dzi) sɔ nɛ nyuie la.\nTogbɔ be mɔzɔzɔdɔa wɔwɔ le nuto siwo sa ɖe aga me tea ɖeɖi ame ŋu ɣeaɖewoɣi hã la, afima nɔvi ɖokuibɔbɔlawo kpɔa ŋudzedze ɖe míaƒe sasrãkpɔa ŋu ŋutɔ eye wowɔa amedzro na mí ale gbegbe be wonaa míenɔa wo gbɔ le aƒe tsɛ siwo me wole me ale be míedaa akpe na Yehowa be míete ŋu va srã wo kpɔ. Yayra dodzidzɔnamewo tso xɔlɔ̃dzedze wo me na mí. (Lododowo 19:17; Xagai 2:7) Eyata kpɔ alesi wòve míi ɖa esi le subɔsubɔ wu ƒe 21 le Brazil vɔ megbe la, míaƒe dutanyanyuigbɔgblɔdɔa wɔwɔ va eƒe nuwuwu!\nYehowa Fia Nusi Míawɔ Mí le Xaxaɣi\nWowɔ dɔ na Christine le ƒe 1975 me. Míegadze mɔzɔzɔdɔa gɔme gake ɖeko lãmegbegblẽ ganɔ fu ɖem na Christine ɖe edzi. Míekpɔe be anyo wu be míagbɔ va United States ne woada dɔ nɛ. Míeva ɖo Long Beach, California, le April 1976 me, eye míenɔ danye gbɔ. Le duta nɔnɔ ƒe 20 megbe la, míeganya alesi míanɔ afisiae o. Megadze lãme hehe na amewo gɔme, eye míenɔa agbe ɖe nusi mekpɔ tso eme nu. California nutoa me dziɖuɖua na teƒe Christine le kɔ aɖe dzi, gake ɖeko eƒe lãme nɔ gbɔdzɔgbɔdzɔm ɖe edzi gbesiagbe elabena ɖɔktawo gbe atikewɔwɔ nɛ ʋumadomadoe. Míeganya alesi míawɔ o, eye míebia Yehowa be wòafia mɔ mí.\nGbeɖeka ŋdɔ esi menɔ gbeadzi la, nye ŋku kli ɖɔkta aɖe ƒe dɔwɔƒe, eye enumake metso nya me be mage ɖe edzi. Togbɔ be ɖe ɖɔktaa nɔ aƒeme yimee nye ma hã la, ena meva eƒe dɔwɔƒea, eye mía kplii míeɖo dze gaƒoƒo eve sɔŋ. Eyome egblɔ nam be: “Mekpɔ ŋudzedze ɖe miaƒe dutanyanyuigbɔgblɔdɔa ŋu, eye mawɔ dɔ na srɔ̃wò femaxee eye nyemado ʋu nɛ o.” Gbɔgblɔ bu ɖem enumake.\nÐɔkta dɔmenyotɔ sia si ŋu wodea bubui na woɖe Christine yi kɔ aɖe si dzi wòwɔa dɔ le, eye eƒe dɔnyanya na be medidi hafi srɔ̃nye haya o. Aleke gbegbe wòdzɔ dzi na míi enye si be Yehowa fia nusi míawɔ le ɣeyiɣi sesẽ ma me mí!\nEsi Christine ƒe lãme sẽ la, míewɔ mɔɖeɖedɔa eye enye dzidzɔ na mí be míekpe ɖe ame geɖe ŋu le Long Beach wova zu Yehowa subɔlawo. Le ƒe 1982 me, wobia tso mía si be míawɔ nutome sue dzikpɔdɔa le United States. Míedaa akpe na Yehowa gbesiagbe be egazã mí le mɔzɔzɔdɔa me ake—le subɔsubɔdɔa ƒe akpa si míelɔ̃na vevie. Míesubɔ le California eye emegbe le New England, afisi Portugalgbe hame aɖewo le le nutome suea me. Emegbe wotsɔ Bermuda hã va kpee.\nEsi míesubɔ ƒe ene siwo me míekpɔ dzidzɔ le me vɔ megbe la, wode dɔ bubu asi na mí. Wogblɔ na mí be míate ŋu awɔ mɔɖela vevi dɔa le afisiafi si dze mía ŋu. Togbɔ be eve mí be míaɖe asi le mɔzɔzɔdɔa ŋu hã la, míeɖoe kplikpaa be míayi ŋgɔ le míaƒe dɔdasi yeyea me. Gake le afika? Esime míenɔ mɔzɔzɔdɔa wɔm la, mede dzesii be Portugalgbe hame si le New Bedford, Massachusetts, la hiã kpekpeɖeŋu—eyata míeɖo ta New Bedford.\nEsi míeva ɖo la, hamea ɖo kplɔ̃ kpeɖi aɖe na mí. Esia na míekpɔ alesi gbegbe wokpɔ ŋudzedze ɖe mía ŋui! Ena aɖatsi lólo ɖe ŋku dzi na mí. Ðekakpui kple ɖetugbi srɔ̃tɔ yeye aɖewo siwo si ɖevi sue eve le nyo dɔme xɔ mí ɖe woƒe aƒeme míenɔ wo gbɔ vaseɖe esime míekpɔ xɔ. Le nyateƒe me, Yehowa yra ɖe mɔɖeɖedɔ sia dzi wòwu alesi míenɔ mɔ kpɔm nɛ. Tso ƒe 1986 me la, míekpe ɖe amesiwo ade 40 ŋu le du sia me wova zu Ðasefowo. Wonye míaƒe gbɔgbɔmeƒomea me tɔwo. Tsɔ kpe ɖe eŋu la, enye dzidzɔ nam be makpɔ afisia nɔvi atɔ̃ woatsi azu alẽkplɔla siwo léa be na ame. Ðeko wòsɔ kple dutanyanyuigbɔgblɔdɔ si tsea ku wɔwɔ.\nNe míetrɔ kpɔ megbe la, dzi dzɔa mí be míesubɔ Yehowa tso míaƒe ɖekakpui kple ɖetugbi me eye míetsɔ nyateƒea wɔ míaƒe agbemɔe. Tsitsi kple lãmegbegblẽ nya ɖea fu na mí baa ya, gake ŋgɔyiyi alesi Yehowa dii gakpɔtɔ nye míaƒe ŋusẽ kple dzidzɔ.\nMíaƒe Rio de Janeiro ɖoɖo teti\nMíaƒe gbɔgbɔmeƒome si le New Bedford, Massachusetts\nƉoe Ɖe Amewo Ɖoe Ɖe Amewo Ŋgɔyiyi Alesi Yehowa Dii Ye Nye Míaƒe Ŋusẽ Kple Dzidzɔ\nw01 5/1 axa 24-28


‘Migana Miaƒe Susu Natɔtɔ Kaba O’! | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Bicol Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russia Tokunɔgbe Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n‘Nɔviwo, míele kuku ɖem na mi be miagana miaƒe susu natɔtɔ kaba o.’—2 TES. 2:1, 2.\nNYA VEVI SIWO ŊU NÀDE ŊUGBLE LE\nNuxlɔ̃amenya siwo sɔ ɖe ɣeyiɣia nu kawoe le agbalẽ siwo Paulo ŋlɔ na Tesalonikatɔwo me?\nNu kawoe ate ŋu akpe ɖe mía ŋu be woagable mí o?\nAleke Fiaɖuƒe ŋuti nya nyuia gbɔgblɔ dzonɔamemetɔe kpɔa mía tae?\n1, 2. Nu ka tae amebeble bɔ egbea, eye mɔ vovovo kawo dzie amewo tona wɔa esia? (Kpɔ nɔnɔmetata si le nyati sia ƒe gɔmedzedze.)\nAMEFUFLU, alakpanuwɔwɔ kple amebeble bɔ ɖe fifi nuɖoanyi sia me ŋutɔ. Mele be esia nawɔ nuku na mí o. Elabena Biblia gblɔe tẽe be ameblela bibi ye Satana Abosam nye, eye eyae le nuɖoanyi sia dzi ɖum. (1 Tim. 2:14; 1 Yoh. 5:19) Esi míele nuɖoanyi sia ƒe nuwuwu gogom la, Satana ƒe dziku le faflam ɖe edzi le esi “ɣeyiɣi vi aɖe koe” susɔ nɛ ta. (Nyaɖ. 12:12) Eya ta ele be míakpɔ mɔ be ame siwo dzi Abosam kpɔ ŋusẽ ɖo la dometɔ geɖe anye alakpatɔwo, vevietɔ woadi be yewoagblɔ alakpanyawo tso tadeagula vavãwo ŋu.\n2 Ameflunya kple alakpanya siwo wogblɔna tso Yehowa subɔlawo kple woƒe dzixɔsewo ŋu dzena zi geɖe le nyadzɔdzɔgblɔmɔnuwo me. Wotoa nyadzɔdzɔgbalẽwo, television dzi wɔna aɖewo, kple Internet Nyatakakadzraɖoƒewo dzi kakaa alakpanyawo. Esia nana ame aɖewo tɔtɔna alo doa dziku, eye woxɔa alakpanya mawo dzi sena evɔ womeku eme hafi o.\n3. Nu kae akpe ɖe mía ŋu be alakpanyawo nagaɖe dzi le mía ƒo o?\n3 Míedaa akpe be Mawu na eƒe Nya si ‘nyo na ɖɔɖɔɖo’ la mí be wòakpe ɖe mía ŋu míaɖu míaƒe futɔ la ƒe ayemɔ ɖedzileameƒo sia dzi. (2 Tim. 3:16) Enye nu si ɖe dzesi be apostolo Paulo ƒe agbalẽwo na míenyae be woflu ƒe alafa gbãtɔ me Kristotɔ siwo nɔ Tesalonika la dometɔ aɖewo woxɔ alakpanyawo dzi se. Eya ta Paulo xlɔ̃ nu wo be ‘woagana woƒe susu natɔtɔ kaba o.’ (2 Tes. 2:1, 2) Nu kawoe míate ŋu asrɔ̃ tso nuxlɔ̃ame sia si lɔlɔ̃ ʋã Paulo wòna la me, eye aleke míawɔ nya siawo dzi egbeae?\nNUXLƆ̃AME SIWO SƆ ÐE ƔEYIƔIA NU\n4. Aleke woxlɔ̃ nu Kristotɔ siwo nɔ Tesalonika le “Yehowa ƒe ŋkeke” si gbɔna ŋu, eye aleke woxlɔ̃a nu míawo hãe?\n4 Le agbalẽ gbãtɔ si Paulo ŋlɔ na hame si nɔ Tesalonika me la, ehe susu yi “Yehowa ƒe ŋkeke” si gbɔna dzi. Medi be ye nɔviwo nanɔ viviti me eye ŋkekea naɖi ɖe wo o. Exlɔ̃ nu wo be esi wonye ‘kekeliviwo’ ta la, ele be ‘woanɔ ŋudzɔ, eye woanɔ mo xexi.’ (Mixlẽ 1 Tesalonikatɔwo 5:1-6.) Egbea, míele Babilon Gã si nye alakpasubɔsubɔ ƒe xexemefiaɖuƒe la ƒe tsɔtsrɔ̃ lalam. Emae anye Yehowa ƒe ŋkeke gã la ƒe gɔmedzedze. Dzidzɔtɔe la, míeva se ale si Yehowa ƒe tameɖoɖowo le eme vam gɔme ɖe edzi. Azɔ hã, míesea ŋkuɖodzinyawo le hamea me edziedzi siwo kpena ɖe mía ŋu míenɔa mo xexi. Ne míewɔ ɖe ŋkuɖodzinya siwo míesena ɖaa dzi la, akpe ɖe mía ŋu míalé tame si míeɖo kplikpaa be míatsɔ ‘subɔsubɔ kɔkɔe si me míazã míaƒe tamebubuŋutete le’ ana Mawu la me ɖe asi.—Rom. 12:1.\nNuxlɔ̃amenya siwo sɔ ɖe ɣeyiɣia nu le agbalẽ siwo Paulo ŋlɔ la me na Kristotɔwo (Kpɔ memama 4, 5)\n5, 6. (a) Nu ka mee Paulo ɖe le eƒe agbalẽ evelia si wòŋlɔ ɖo ɖe Tesalonikatɔwo me? (b) Nu kae Mawu ato Yesu dzi awɔ kpuie, eye nya kawoe wòle be míabia mía ɖokuiwo?\n5 Esi Paulo ŋlɔ eƒe agbalẽ gbãtɔ ɖo ɖe Kristotɔ siwo nɔ Tesalonika megbe kpuie la, egaɖo agbalẽ evelia ɖe wo. Le esia me la, eƒo nu tso xaxa si ava ne Aƒetɔ Yesu he Mawu ƒe ʋɔnudɔdrɔ̃ va “ame siwo menya Mawu o kple ame siwo meɖoa to . . . nya nyui la o” dzi ŋu. (2 Tes. 1:6-8) Nya siwo le agbalẽ sia ƒe ta 2 lia me ɖee fia be hamea me tɔ aɖewo ‘tɔtɔ’ le Yehowa ƒe ŋkekea ŋu ale gbegbe be woxɔe se ɣemaɣi be ŋkekea ɖo vɔ. (Mixlẽ 2 Tesalonikatɔwo 2:1, 2.) Ðeko Kristotɔ gbãtɔ mawo se Yehowa ƒe tameɖoɖowo me vava gɔme va se ɖe afi aɖe ko, abe ale si Paulo lɔ̃ ɖe edzi emegbe ene be: “Sidzedze afãafã ye le mía si, eye míegblɔa nya ɖi afã kple afã; gake ne nu si le blibo la va ɖo la, woaɖe nu si le afãafã la ɖa.” (1 Kor. 13:9, 10) Ke hã nya siwo gbɔgbɔ ʋã Paulo, apostolo Petro kple amesiamina wɔnuteƒe bubuwo woŋlɔ ɣemaɣi la kpe ɖe hamea me tɔwo ŋu be woalé woƒe xɔse me ɖe asi.\n6 Be woaɖɔ woƒe susu ɖo la, gbɔgbɔ ʋã Paulo wòɖe eme be xɔsegbegbe gã la kple “sedzimawɔla” la ava gbã hafi Yehowa ƒe ŋkekea nava. * Ema megbe le ɣeyiɣi ɖoɖia dzi la, Aƒetɔ Yesu atsrɔ̃ “sedzimawɔla” la kple ame siwo katã wòble la gbidii. Apostoloa gblɔ susu si ta ʋɔnudɔdrɔ̃ sia ava wo dzi ɖo—le esi “womexɔ nyateƒe la ƒe lɔlɔ̃ la . . . o” ta. (2 Tes. 2:3, 8-10) Anyo be míabia mía ɖokuiwo be: ‘Aleke gbegbe melɔ̃a nyateƒe lae? Ðe nyateƒea ƒe gɔmesese yeye siwo su mía si siwo wotana ɖe magazine sia kple Biblia-srɔ̃gbalẽ bubuwo me na Mawu ƒe amewo ƒe hamewo le xexea me godoo la su nye hã asinyea?’\nTIA WÒ ZƆHƐWO LE NUNYA ME\n7, 8. (a) Afɔku kawoe wòva hiã be Kristotɔ gbãtɔwo naƒo asa na? (b) Nu kae nye afɔku gã aɖe na Kristotɔ vavãwo egbea?\n7 Míalɔ̃ ɖe edzi be menye xɔsegbelawo kple woƒe nufiafiawo koe nye afɔku na Kristotɔwo o. Paulo ŋlɔ na Timoteo be “nu vɔ̃ɖi ƒomeviwo katã ƒe ke ɖekae nye galɔlɔ̃.” Apostoloa gblɔ be, “esi ame aɖewo ti lɔlɔ̃ sia ƒomevi yome la, wotra mɔ tso xɔse la gbɔ, eye wotsɔ vevesese geɖe ŋɔ wo ɖokuiwo flofloflo.” (1 Tim. 6:10) “Ŋutilã ƒe dɔwɔwɔwo” hã nye afɔku bubu si gakpɔtɔ li.—Gal. 5:19-21.\n8 Gake àte ŋu akpɔ susu si tae Paulo xlɔ̃ nu Tesalonikatɔwo vevie ku ɖe afɔku gã si ame siawo siwo wòyɔ le eƒe agbalẽ bubu me be “aʋatso apostolowo” nye ŋu. Tesalonikatɔwo dometɔ aɖewo gblɔa “nya totrowo, be woahe nusrɔ̃lawo ɖe wo ɖokuiwo ŋu.” (2 Kor. 11:4, 13; Dɔw. 20:30) Emegbe Yesu kafu Efeso hamea le esi womeɖe “mɔ ɖe ame vɔ̃ɖiwo ŋu o” ta. Efesotɔ mawo ‘do ame siwo gblɔna be apostolowo yewonye gake womenyee o,’ siwo le nyateƒe me la, wonye aʋatsokalawo “la kpɔ.” (Nyaɖ. 2:2) Le agbalẽ evelia si Paulo ŋlɔ na Tesalonikatɔwo me la, exlɔ̃ nu wo be: “Ke míele se dem na mi, nɔviwo, le Aƒetɔ Yesu Kristo ƒe ŋkɔ me, be miaɖe mia ɖokui ɖa tso nɔvi sia nɔvi si zɔna sakasaka . . . la ŋu.” Eyome eyɔ Kristotɔ siwo ‘medi be yewoawɔ dɔ o’ la kã. (2 Tes. 3:6, 10) Ne wobu nɔvi siwo gbe dɔwɔwɔ be wole zɔzɔm sakasaka la, ke ɖe womabu nɔvi siwo le tatram yina xɔsegbegbe ƒe mɔ dzi la nenema geɖe wu oa? Ɛ̃, hadede kple ame siawo tɔgbi nye afɔku gã si wòle be woaƒo asa na ɣemaɣi kple fifia hã.—Lod. 13:20.\n9. Nu ka tae wòle vevie be míakpɔ nyuie ne ame aɖe gblɔa eya ŋutɔ ƒe susuwo ko alo kpɔa kpɔgblɔe le kluvi la ƒe numeɖeɖewo ŋu?\n9 Esusɔ vie xaxa gã la nafe ati eye nuɖoanyi sia nawu enu, eya ta gɔmesese vevi aɖe le nuxlɔ̃ame siwo tso gbɔgbɔ me siwo wona le ƒe alafa gbãtɔ me ŋu na mí. Míadi gbeɖe be míaxɔ Yehowa ƒe amenuveve la, “evɔ ada taɖodzinu si le eŋu ya ƒu,” ale be agbe mavɔ nɔnɔ le dziƒo loo alo anyigba dzi si ŋugbe wodo la nato mía ŋu o. (2 Kor. 6:1) Ne eva dzɔ be ame aɖe si dea míaƒe kpekpewo va le dze ɖom kpli mí tso eya ŋutɔ ƒe susuwo ko ŋu alo kpɔa kpɔgblɔe le kluvi la ƒe numeɖeɖewo ŋu henɔa eŋuti dze ɖom na nɔvi bubuwo la, ele vevie be míakpɔ nyuie le nenem me ma ŋu.—2 Tes. 3:13-15.\n“MILÉ NU SIWO MÍEFIA MI . . . LA ME ÐE ASI”\n10. Nu kawo mee woxlɔ̃ nu Tesalonika Kristotɔwo be woalé ɖe asi?\n10 Paulo xlɔ̃ nu Tesalonika nɔviwo be ‘woanɔ tsitre sesĩe’ eye woalé nu siwo wofia wo la me ɖe asi. (Mixlẽ 2 Tesalonikatɔwo 2:15.) ‘Nu kawoe wofia wo’? Kakaɖedzitɔe la, menye eyae nye nu siwo alakpasubɔsubɔhawo fiana heléa eme ɖe asi abe Ŋɔŋlɔawo me wotso ene la o. Ke boŋ Paulo nɔ nu ƒom tso nufiafia siwo eya ŋutɔ kple ame bubuwo xɔ tso Yesu gbɔ, kpakple nu siwo Mawu ʋã apostoloawo woŋlɔ, siwo va zu Ŋɔŋlɔ siwo tso gbɔgbɔ me ƒe akpa aɖe la ŋu. Paulo kafu nɔvi siwo nɔ Korinto hamea me. Nu ka tae? Egblɔ be: “Mieɖoa ŋku dzinye le nuwo katã me, eye mielé ɖoɖoawo me ɖe asi goŋgoŋ, abe ale si metsɔ wo de mia sii ene.” (1 Kor. 11:2) Woate ŋu aka ɖe nufiafia mawo dzi elabena Yehowa kple Via gbɔe wotso.\n11. Aleke wòdzɔnae be beble ƒe mɔ̃ ɖea ame aɖewoe?\n11 Esi Paulo nɔ agbalẽ ŋlɔm na Hebritɔwo la, ehe susu yi nu eve siwo ate ŋu ana Kristotɔ ƒe xɔse nagbɔdzɔ eye wòadze anyi la dzi. (Mixlẽ Hebritɔwo 2:1; 3:12.) Eƒo nu tso ‘mɔtatra’ kple ‘teteɖa le Mawu ŋu’ ŋuti. Ne tɔdziʋu le tatram ɖa tso tɔ to la, zi geɖe esia menya kpɔna dzea sii kaba o. Ʋɛʋɛʋɛ la, wokpɔnɛ le adzɔge ɖaa. Le go bubu me la, ame aɖe ate ŋu aɖoe koŋ be yeatutu yeƒe tɔdziʋu ɖa le go ŋu. Kpɔɖeŋu eve siawo ɖɔ nu siwo ate ŋu adzɔ ne ame aɖe ɖe mɔ beble ƒe mɔ̃ ɖee alo ɖe mɔ ale si wòka ɖe nyateƒea dzii la me gbɔdzɔ.\n12. Egbegbe nuwɔna kawoe ate ŋu agblẽ nu le míaƒe mawusubɔsubɔ ŋu?\n12 Nu ma tɔgbie anya dzɔ ɖe Tesalonikatɔ aɖewo dzi. Ke egbea ya ɖe? Nu siwo gblẽa ɣeyiɣi na ame bɔ ŋutɔ. Wò ya bu gaƒoƒo gbogbo siwo amewo zãna ɖe Internet dzi hahoo kadodowo, nyatakaka siwo woɖo ɖa to asitelefon kple elektrɔnik-mɔ̃wo dzi xexlẽ kple wo ŋu ɖoɖo, modzakaɖeɖe atraɖii, alo kamedefefe ŋuti nyatakaka yeye ɖe sia ɖe sese ŋu la ŋu kpɔ. Nu siawo dometɔ ɖe sia ɖe ate ŋu ahe Kristotɔ ƒe susu ahana eƒe dzonɔameme dzi naɖe kpɔtɔ. Nu kae wòagblẽ? Esia ate ŋu awɔe be makpɔ ɣeyiɣi ɖe gbedodoɖa vevie, Mawu ƒe Nya la sɔsrɔ̃, kpekpeawo dede kple nya nyui gbeƒãɖeɖedɔa ŋu o. Ekema nu kae míate ŋu awɔ be míagana míaƒe susu natɔtɔ kaba o?\nNU SIWO AKPƆ MÍA TA\n13. Abe ale si wogblɔe ɖi ene la, nu kae nye ame geɖe ƒe nɔnɔme, eye nu kae akpe ɖe mía ŋu be míaƒe xɔse nagagbɔdzɔ o?\n13 Nu siwo wòhiã be míawɔ dometɔ ɖekae nye be, míana afi si míeɖo na ɣeyiɣia kple nu si hadede kple ame siwo melɔ̃na ɖe edzi be míele “ŋkeke mamlɛawo” me o ate ŋu agblẽ le mía ŋu la nanɔ susu me na mí ɣesiaɣi. Apostolo Petro ŋlɔ tso míaƒe ŋkekeawo ŋu be: “Fewuɖulawo ava kple woƒe fewuɖuɖu, eye woawɔ nu le woawo ŋutɔwo ƒe nudzodzrowo nu, ahanɔ gbɔgblɔm be: ‘Afi ka eƒe anyinɔnɔ sia si ŋugbe wodo la le? Kpɔ ɖa, tso ŋkeke si dzi mía tɔgbuiwo dɔ alɔ̃ le ku me la, nuwo katã le edzi yim abe ale si tututu ko wonɔ tso nuwɔwɔ ƒe gɔmedzedze la ene.’” (2 Pet. 3:3, 4) Mawu ƒe Nya la xexlẽ gbe sia gbe kple esɔsrɔ̃ edziedzi akpe ɖe mía ŋu be míaƒe susu nanɔ afi si míeɖo na ɣeyiɣia ŋu, eye míanyae nyuie be “ŋkeke mamlɛawo” mee míele. Xɔsegbegbe si ŋu nya wogblɔ ɖi la va xoxoxo eye wògali va se ɖe egbea. “Sedzimawɔla la” kpɔtɔ li, eye wòyi edzi le tsitre tsim ɖe Mawu subɔlawo ŋu. Eya ta ehiã be míanɔ ŋudzɔ ɖe Yehowa ƒe ŋkeke si tu aƒe ŋutɔ la ŋu fifia wu ɣeyiɣi ɖe sia ɖe.—Zef. 1:7.\nDzadzraɖo nyuie ɖe gbeƒãɖeɖedɔa ŋu kple gomekpɔkpɔ le eme akpe ɖe mía ŋu be míagana míaƒe susu natɔtɔ kaba o (Kpɔ memama 14, 15)\n14. Aleke veviedodo nu le Mawu subɔsubɔdɔa me kpɔa mía tae?\n14 Nuteƒekpɔkpɔwo ɖee fia be Fiaɖuƒe ŋuti nya nyuia gbɔgblɔ edziedzi nye mɔ vevitɔ si dzi míato anɔ ŋudzɔ eye míagana míaƒe susu natɔtɔ o. Eya ta esi Kristo Yesu, si nye hamea ƒe Ta, de se na eyomedzelawo be woawɔ dukɔwo katã me tɔwo woanye nusrɔ̃lawo, eye woafia nu wo be woawɔ nu siwo katã ƒe se yede na wo la, nu si akpɔ eyomedzelawo ta ŋuti ɖaŋu ɖom wònɔ na wo. (Mat. 28:19, 20) Eƒe mɔfiame sia dzi wɔwɔ bia be míawɔ gbeƒãɖeɖedɔa dzonɔamemetɔe. Ðe nèsusu be mía nɔvi siwo nɔ Tesalonika anɔ gbeƒã ɖem ahanɔ nu fiam amewo ɖewoɖewoe, abe dɔ dzro aɖe si woawɔ kuviatɔe enea? Ðo ŋku nya si Paulo gblɔ na wo dzi, be: “Migatsi gbɔgbɔ la ƒe dzo la o. Migado vlo nyagbɔgblɔɖiwo o.” (1 Tes. 5:19, 20) Aleke gbegbe nyagblɔɖi siwo srɔ̃m míele hele eŋu nya gblɔm na amewo la doa dzidzɔ na míe nye esi!\n15. Nu nyui kawo mee míate ŋu adzro le míaƒe ƒometadedeagu me?\n15 Míedi be míakpe ɖe míaƒe ƒomea me tɔwo katã ŋu be woazu gbeƒãɖela bibiwo. Nɔvi geɖe kpɔe be nu si akpe ɖe yewo ŋu be yewoaɖo taɖodzinu sia gbɔe nye be yewoazã yewoƒe ƒometadedeagu ƒe akpa aɖe atsɔ adzra ɖo ɖe gbeƒãɖeɖedɔa ŋu. Miate ŋu adzro ale si miatrɔ ayi ame siwo ɖe ɖetsɔleme fia gbɔ me. Nya kae miagblɔ ne mietrɔ yi amea gbɔ? Nyati kawoe ate ŋu atu eƒe ɖetsɔlemea ɖo? Ɣekaɣie wòanyo wu be miatrɔ ayi amea gbɔ? Nɔvi geɖewo zãa ƒometadedeagua ƒe akpa aɖe tsɔ dzrana ɖo ɖe hamea ƒe kpekpewo hã ŋu. Ðe miate ŋu adzra ɖo ɖe nyaŋuɖoɖowo ŋu geɖe wua? Nyaŋuɖoɖo le kpekpeawo me ado ŋusẽ miaƒe xɔse, eye esia akpe ɖe mia ŋu be miagana miaƒe susu natɔtɔ o. (Ps. 35:18) Ɛ̃, ƒometadedeagu ate ŋu akpɔ mía ta tso nususugblɔwo kple ɖikekewo me.\n16. Nu kae ʋãa Kristotɔ amesiaminawo be woagana woƒe susu natɔtɔ o?\n16 Ne míedea ŋugble le ale si Yehowa le eƒe amewo yram va se ɖe fifia ale be wole Biblia me nyagblɔɖiwo gɔme sem ɖe edzi ŋu la, míate ŋu aka ɖe edzi be teƒeɖoɖo nyui geɖewo asu mía si le etsɔme. Amesiaminawo le mɔ kpɔm be yewoawɔ ɖeka kple Kristo le dziƒo. Aleke gbegbe esia ʋãa wo be woagana woƒe susu natɔtɔ o ye nye esi! Míate ŋu agblɔ kple kakaɖedzi be nya siwo Paulo ŋlɔ na Tesalonikatɔwo la yi na wo; egblɔ be: “Mi nɔvi siwo Yehowa lɔ̃, agba le mía dzi be míada akpe na Mawu ɣesiaɣi ɖe mia ta, elabena Mawu tia mi . . . to gbɔgbɔ la tsɔtsɔ kɔ mia ŋu kple miaƒe nyateƒe la dzi xɔxɔse me.”—2 Tes. 2:13.\n17. Nu kae de dzi ƒo na wò le nya siwo le 2 Tesalonikatɔwo 3:1-5 me?\n17 Ele be ame siwo le mɔ kpɔm be yewoava nɔ agbe tegbee le anyigba dzi hã naʋli vevie be woagana woƒe susu natɔtɔ kaba o. Ne anyigbadzinɔnɔ ƒe mɔkpɔkpɔe le asiwò la, ke na Paulo ƒe nya dedziƒoname siwo wòŋlɔ ɖo ɖe ehati amesiamina siwo nɔ Tesalonika la nade dzi gbɔ na wò. (Mixlẽ 2 Tesalonikatɔwo 3:1-5.) Ele be mía dometɔ ɖe sia ɖe nada akpe ɖe nya dedzigbɔname siawo ta vevie. Woxlɔ̃ nu mí vevie le Tesalonikatɔwo ƒe agbalẽa me tso ame ŋutɔ ƒe susuwo alo susu totrowo dodo ɖe ŋgɔ ŋu. Esi nuwuwua te tu mí alea gbegbe ta la, míekpɔa ŋudzedze ɖe nuxlɔ̃amenya siawo ŋu vevie ŋutɔ.\n^ mm. 6 Abe ale si wòdze le Dɔwɔwɔwo 20:29, 30 ene la, Paulo ɖee fia be le Kristo hamea me la, “ame aɖewo atsi tsitre, eye woagblɔ nya totrowo, be woahe nusrɔ̃lawo ɖe wo ɖokuiwo ŋu.” Ŋutinyawo ɖo kpe edzi be le ɣeyiɣi aɖe megbe la, wova nɔ vovototo dem hakplɔlawo kple hameviwo dome. Kaka ƒe alafa etɔ̃lia M.Ŋ. naɖo la, “sedzimawɔla la” va dze ƒãa, eye eyae nye Kristodukɔa ƒe hakplɔlawo ƒe ƒuƒoƒo.—Kpɔ February 1, 1990 ƒe Gbetakpɔxɔ, axa 2-6 (yevugbe me tɔ, February 1, 1990, axa 10-14).


GBE BUBU Albanian Amharic Arabic Armenian (West) Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Greek Hiligaynon Hungarian Igbo Indonesian Italian Japanese Korean Lithuanian Malagasy Malayalam Myanmar Norwegian Pangasinan Polish Portuguese Romanian Samoan Sepedi Sesotho (Lesotho) Setswana Sinhala Slovak Slovenian Spanish Swahili Swedish Thai Tsonga Turkish Ukrainian Vietnamese\nAme aɖewo gblɔna be dzɔgbese ɖo míaƒe kugbe ɖi. Ame bubuwo hã tea tɔ ɖe edzi be Mawu ŋutɔe ɖoa ɣeyiɣi si ame sia ame aku la ɖi. Tsɔ kpe ɖe eŋu la, ame siawo bua agbemenudzɔdzɔ veviwo be wonye nu siwo nu míate ŋu asi le o. Nenemae wò hã nèbua nuwo ŋua?\nÐewohĩ abia nya siawo tɔgbi ɖokuiwò be: ‘Ne nyateƒee wònye be míate ŋu awɔ naneke tso nu siwo ava dzɔ ɖe mía dzi la ŋu o, eye ne Mawu alo dzɔgbesee ɖo nu si ava dzɔ ɖe mía dzi la ɖi xoxo la, nu ka tae wòagahiã be míado gbe ɖa? Eye ne woɖo míaƒe etsɔme ɖi xoxo la, ke nu ka tae míaɖe afɔwo be míatsɔ akpɔ mía ɖokui ta? Nu ka tae míade ʋumezikpuiŋuka ne míele ʋu me le mɔ zɔm? Azɔ hã, nu ka tae wòle be míatsri ahanono atsɔ aku ʋui?’\nBiblia meda asi ɖe ameɖokuitamakpɔmakpɔ ƒe nuwɔna ma dzi o. Biblia megblɔ be dzɔgbese aɖe ɖo nu sia nu si adzɔ ɖi do ŋgɔ o, ke boŋ ɖe wòde se na Israel viwo be woaɖe afɔ siwo hiã atsɔ akpɔ woƒe dedienɔnɔ ta boŋ. Le kpɔɖeŋu me, wode se na wo be woatɔ kpɔ sue aɖe aƒo xlã woƒe xɔwo ta. Taɖodzinuae nye be wòakpɔ amewo ta be woagage le xɔa ta o. Gake nu ka tae Mawu ade se ma ne nye ɖe woɖoe ɖi na ame aɖe xoxo be wòage le xɔ ta aku?—5 Mose 22:8.\nKe ame siwo kuna le dzɔdzɔmefɔkuwo alo nudzɔdzɔ dziŋɔ siwo ŋu womate ŋu awɔ naneke le o me ya ɖe? Ðe woɖo “gbe si gbe woaku” la ɖi do ŋgɔa? Kura o. Fia Salomo si gbɔgbɔ ʋã wòŋlɔ Biblia ƒe akpa aɖe la ka ɖe edzi na mí be “azãgbe kple nuɖiɖeame li na [mí] katã.” (Nyagblɔla 9:11) Eya ta eɖanye aleke kee nudzɔdzɔ aɖe ɖawɔ nuku alo ɖadzi ŋɔe o, menye ɖe woɖoe ɖi do ŋgɔ o.\nKe hã, ame aɖewo sena le wo ɖokui me be nya mawo tsi tsitre ɖe nya si Salomo gblɔ do ŋgɔ la ŋu, si nye be: ‘Ɣeyiɣi li na nu sia nu, eye azã li na tameɖoɖowo katã le dziƒoa te. Amedziɣi li, eye kuɣi li.’ (Nyagblɔla 3:1, 2) Gake ɖee Salomo nɔ dzɔgbese ƒe dzixɔsea dom ɖe ŋgɔ nyateƒea? Mina míadzro nya mawo me tsitotsito.\nMenye ɖe Salomo nɔ gbɔgblɔm be woɖo amedziɣi kple kuɣi ɖi o. Ke boŋ eƒe nyawo fia be amewo dzidzi kple amewo ƒe kuku nye nu siwo dzɔna ɖaa, abe agbemenudzɔdzɔ bubu geɖewo ke ene. Le nyateƒe me la, míado go nɔnɔme deamedziwo kple nɔnɔme madeamedziwo le agbe me. Salomo gblɔ be: “Avifaɣi li, eye nukoɣi li.” Eɖee fia be nudzɔdzɔ madeamedzi mawo siwo va ɖina ɖe mí la hã le “nudzɔdzɔ ɖe sia ɖe [si yia edzi ɖaa] le dziƒoa te” la dome. (Nyagblɔla 3:1-8, NW; 9:11, 12) Eya ta eƒe nyataƒoƒoe nye be míagaƒo mía ɖokui ɖe agbemenuwɔnawo me vĩi ale gbegbe be míaŋlɔ mía Wɔla la be o.—Nyagblɔla 12:1, 13.\nTogbɔ be naneke mele ɣaɣla ɖe mía Wɔla la le agbe kple ku ŋu o hã la, meɖo dzɔgbese aɖeke ɖi si kpɔa ŋusẽ ɖe mía dzi o. Biblia fiaa nu be Mawu ʋu agbenɔnɔ tegbee ƒe mɔkpɔkpɔ ɖi na mí katã. Ke hã, Mawu mezia mía dzi be míana mɔkpɔkpɔ sia nasu mía si o. Ðe eƒe Nya la gblɔ boŋ be: “Ame sia ame si lɔ̃ la, nexɔ agbetsi la femaxee.”—Nyaɖeɖefia 22:17.\nNyateƒee, ele be mía ŋutɔwo míadi be ‘míaxɔ agbetsi’ la ano. Eya ta dzɔgbese meɖo míaƒe etsɔme ɖi o. Mía ŋutɔ míaƒe nyametsotsowo, nɔnɔmewo, kple nuwɔnawoe kpɔa ŋusẽ ɖe míaƒe etsɔme dzi.\nƉoe Ɖe Amewo Ɖoe Ɖe Amewo Ðe Woɖo Míaƒe Etsɔme Ði Do Ŋgɔa?\nw09 4/1 axa 26


“Ʋuʋua dzi ko ameƒomea le wu tsã, eye amesiwo dzona le wo de be yewoaɖa di agbe si nyo wu anɔ la dometɔ geɖe ɖoa ta dugã me.”\nALEAE agbalẽ si nye Foreign Affairs me nyati si ƒe tanyae nye “Dukɔ Madeŋgɔwo ƒe Dugã Siwo Le Kekem Ðe Enu” ƒe ŋgɔdonya gblɔ. Nyati ma gblɔ be “nuwo ƒe anidzedze, alo dunyahehe kple ganya ƒe tɔtɔ, amewo ƒe agbɔsɔsɔ, kple nutome ƒe amedzimademade ye na” ame geɖe ʋuna.\nAleke tututue dugãwo le kekemee? Ame aɖewo bu akɔnta be ame gbogbo aɖewo siwo wu miliɔn ɖeka ye ʋuna yia dugãwo me kwasiɖa sia kwasiɖa! Le dukɔ madeŋgɔwo me la, dugã 200 kple edzivɔ me nɔlawo wu miliɔn ɖeka fifia. Wo dometɔ 20 aɖewo me nɔlawo ɖo miliɔn ewo! Eye dzesi aɖeke meli be edzi ava ɖe akpɔtɔ o. Le kpɔɖeŋu me, bu Nigeria-dugã, Lagos, ŋu kpɔ. Ŋkuléle Ðe Xexeame Ŋu Habɔbɔ ƒe nyatakaka aɖe gblɔ be “kaka ƒe 2015 naɖo la, amesiwo ade miliɔn 25 ye anɔ Lagos, si ana wòatso xexeame dugã wuietɔ̃lia nɔƒe ava xɔ nɔƒe etɔ̃lia.”\nAgbalẽnyala aɖewo bui be esia made ame dzi le etsɔme o. Federico Mayor, amesi nye Dukɔ Ƒoƒuawo ƒe Agbalẽsɔsrɔ̃, Dzɔdzɔmeŋutinunya, Kple Dekɔnu Nyawo Gbɔkpɔha ƒe dɔdzikpɔlagã tsã, xlɔ̃ nu be kaka ƒe 2035 naɖo la, “ame miliɔn akpe etɔ̃ ye ava kpe ɖe amesiwo le dugã siwo li egbea me ŋu.” Be míate ŋu akpɔ amewo ƒe agbɔsɔsɔ gbogbo sia gbɔ la, “ahiã be míatso dugã akpe ɖeka ne ame miliɔn etɔ̃ nanɔ eme le ƒe blaene siwo gbɔna me, si fia be míatso blave vɔ atɔ̃ le ƒe ɖeka me.”\nAgbalẽnyalawo hã gblɔ be dugãmenɔlawo ƒe agbɔsɔsɔ si le dzidzim ɖe edzi kabakaba le nu gblẽm le dugãwo ŋu le xexeame katã. Eye dukɔ deŋgɔ siwo dzi nu de ƒe dugãwo hã kpe ɖe eŋu. Kuxi kawo koŋue le fu ɖem na dugãwo, eye ŋusẽ kae esia ate ŋu akpɔ ɖe dziwò? Ðe wo gbɔ kpɔnu aɖewo lia? Nyati siwo kplɔe ɖo dzro nya vevi siawo me.\nƉoe Ɖe Amewo Ɖoe Ɖe Amewo “Dugã Siwo Le Kekem Ðe Enu”\ng01 4/8 axa 3


Ðe Yehowa Ðasefowo Ƒoa Wo Ðokui Ðe Xɔsetsakatsaka Nuwɔnawo Mea?\nGBE BUBU Afrikaans Albanian Amharic Arabic Armenian Armenian (West) Azerbaijani Basque Bassa (Cameroon) Batak (Toba) Bosnian Boulou Bulgarian Catalan Cebuano Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Chitumbuka Chol Croatian Czech Danish Dutch Estonian Eŋlisi Eʋegbe Faroese Fijian Finnish Fon Franse Ga Galician Georgian German Greek Greenlandic Guarani Haitian Creole Hausa Hebrew Hiligaynon Hindi Hungarian Iban Icelandic Igbo Iloko Indonesian Isoko Italian Japanese Javanese Kabiye Kachin Karen (S'gaw) Kikamba Kinyarwanda Kirghiz Kirundi Kongo Korean Kwanyama Kyangonde Lingala Lithuanian Malagasy Malay Malayalam Maltese Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Norwegian Nzema Oromo Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Cuzco) Rarotongan Romanian Russian Sepedi Serbian Serbian (Roman) Sesotho (Lesotho) Setswana Shona Sidama Sinhala Slovak Slovenian Solomon Islands Pidgin Spain Tokunɔgbe Spanish Sunda Swahili Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tongan Turkish Turkmen Twi Uighur (Cyrillic) Ukrainian Urdu Uzbek Uzbek (Roman) Valencian Venda Vietnamese Wichi Xhosa Yoruba Zulu\nMí Yehowa Ðasefowo míelɔ̃a dzeɖoɖo kple subɔsubɔha bubu me tɔwo tso xɔse ŋu, gake mímeƒoa mía ɖokui ɖe xɔsetsakatsaka nuwɔnawo me le mɔ sia nu be míasubɔ ɖekae kple ame siwo ƒe dzixɔsewo to vovo tso mía tɔ gbɔ o. Biblia ɖee fia be woxlɔ̃ nu Kristotɔ vavãwo be ‘woawɔ ɖeka bliboe,’ eye ɖekawɔwɔ sia ƒe akpa vevi aɖee nye ale si míaƒe dzixɔsewo nawɔ ɖeka. (1 Korintotɔwo 1:10; Efesotɔwo 4:16; Filipitɔwo 2:2) Esia bia nu geɖe wu be míalɔ̃ ɖe viɖe siwo le nɔnɔme nyuiwo abe lɔlɔ̃, dɔmetɔtrɔ, tsɔtsɔke ene la ko dzi. Míetu míaƒe subɔsubɔ dzixɔsewo ɖe Biblia me sidzedze vavã si su mía si la dzi, eye sidzedze sia manɔmee la, míaƒe xɔse azu dzodzro.—Romatɔwo 10:2, 3.\nBiblia tsɔ subɔsubɔ ɖekae kple ame siwo ƒe dzixɔsewo to vovo sɔ kple kɔkuti ɖeka te nɔnɔ kple dzimaxɔsetɔwo, nuwɔna sia ate ŋu agblẽ nu le Kristotɔ ƒe xɔse ŋu vevie. (2 Korintotɔwo 6:14-17) Eya ta Yesu meɖe mɔ na eƒe nusrɔ̃lawo be woaƒo wo ɖokui ɖe xɔsetsakatsaka nuwɔnawo me o. (Mateo 12:30; Yohanes 14:6) Nenema kee, le Se si Mawu na Israel viwo to Mose dzi me la, Yehowa de se na wo be womegawɔ ɖeka kple dukɔ bubu me tɔwo le subɔsubɔ me o. (2 Mose 34:11-14) Eya ta Israel-vi wɔnuteƒewo gbe kpekpeɖeŋu si ana be subɔsubɔ ƒe kadodo nava nɔ wo kple ame siwo ƒe subɔsubɔ to vovo na wo tɔ dome la xɔxɔ.—Ezra 4:1-3.\nÐe Yehowa Ðasefowo ɖoa dze kple ame siwo ƒe dzixɔsewo to vovo la?\nƐ̃. Le nyateƒe me la, míezã gaƒoƒo 2,088,560,437 le ƒe 2019 me tsɔ ɖo dze kple ame siwo ƒe xɔse to vovo tso mía tɔ gbɔ. Abe apostolo Paulo ene la, míedina vevie be míase amewo ƒe nuŋububu kple dzixɔsewo gɔme ‘geɖe ale si mate ŋui’ le míaƒe subɔsubɔdɔa me. (1 Korintotɔwo 9:19-22) Ne míele dze ɖom kpli wo la míedzea agbagba ɖe sia ɖe be míawɔ ɖe Biblia ƒe aɖaŋuɖoɖo be míade “bubu deto” amewo ŋu la dzi.—1 Petro 3:15.\nÐe woaxa ɖe ɖekawɔwɔ kple ŋutifafa ta awɔ nu sia nu koa? Ðewohĩ ale si Biblia ɖo eŋui la awɔ nuku na wò.


GBE BUBU Afrikaans Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Thai Ukrainian Vietnamese\nETSO NYƆ! ƑE NUŊLƆLA SI LE FRANCE GBƆ\nNYITSƆ laa ƒe nudzɔdzɔwo ɖe alesi se kple ɖoɖodziwɔwɔ le to yim kabakaba le France ƒe dugãwo ƒe nuto siwo wogblẽ ɖi me fia. Franseawo ƒe magazine si nye L’Express gblɔ be “dugã me ŋutasẽnuwɔnawo dzi ɖe edzi zi gbɔ zi atɔ̃ sɔŋ le ƒe ade me.” Gawu la, ƒewuivi siwo kpɔa gome le ŋutasẽnuvlowɔwɔ me ƒe xexlẽme dzi ɖe edzi nukutɔe.\nTsɔ kpe ɖe aglãdzelawo ƒe nudomegbegblẽ, atikevɔ̃ɖisitsatsa, akpasesẽnuxɔxɔ, dzotɔtɔ amewo ƒe nuwo, kple fififi ŋu la, wotɔa ŋku dziɖuɖumegãwo koŋ. Wodzea kpovitɔwo, dzotsilawo, kple dukɔa ƒe ʋu me dɔwɔlawo, kpakple ame bubuwo dzi ŋutasesẽtɔe zi geɖe.\nNukatae ŋutasesẽ bɔ alea? Hadomegbenɔnɔŋutinunyala eve ɖe nu me be “ƒomea ƒe gbagbãe hea aglãdzedze ɖe dziɖuŋusẽ ɖesiaɖe ŋu vɛ.” Woƒo nu tso “[sɔhɛawo ƒe] sese le wo ɖokui me be dziɖuɖuwo gblẽ yewo ɖi” kple alesi “mɔkpɔkpɔ aɖeke mele wo si na etsɔme ɖɔʋu aɖeke ŋu o” hã ŋu.\nYehowa Ðasefowo ɖea gbeƒã Biblia ƒe mɔkpɔkpɔgbedasi na amewo le nuto siwo me aglãdzedze bɔ ɖo la ɣesiaɣi. Nyadzɔdzɔŋlɔla aɖe gblɔ le Franseawo ƒe television dzi wɔna aɖe me nyitsɔ laa be: “Yehowa Ðasefowo tsana le du kple nuto siwo wogblẽ ɖi katã me zi gbɔ zi geɖe—nuto siwo ɣeaɖewoɣi wòdzena abe hadomekpekpeɖeŋunalawo, kpovitɔwo, kple dziɖuɖua gblẽ ɖi ene. Woƒoa nu na amewo le aƒewo me kple le ablɔ dzi le teƒe siawo eye woɖoa to sea ameawo hã ƒe nya.” Woƒe dɔa kpɔ ŋusẽ nyui ɖe amewo dzi, abe alesi lɛta sia si tso sɔhɛ aɖe si xlẽa Nyɔ! gbɔ me nyawo gblɔe ene.\n“Medi be mada akpe na mi tso dzi blibo me ɖe miaƒe agbalẽwo ta. Menye nye ŋutɔ ŋu koe miekpe ɖo o, ke boŋ miena mía kple dzinyelawo dome hã va nyo ɖe edzi. Ƒe 16 koe mexɔ eye menye Moslemtɔ.\n“Nusi medi be magblɔe nye be miete ŋu na medzudzɔ aglãdzedze. Eye esia wɔe be meva le agbe nɔm le ɖekawɔwɔ me kple nye subɔsubɔdzixɔsewo nyuie wu, gake mexlẽa Biblia hã. Miena be megava le nye sukudede hã dzi yim. Gawu la, miekpe ɖe ɖevi geɖe ŋu wodzudzɔ aglãdzedze le nye nutoa me to miaƒe magazinewo—siwo meɣena na wo ɣleti ɖesiaɖe dzi. Meda akpe na mi eye mekpɔ be miedze na kafukafu ŋutɔ.”\nƉoe Ɖe Amewo Ɖoe Ɖe Amewo Kpekpeɖeŋu Hena Asiɖeɖe le Ðeviwo ƒe Aglãdzedze Ŋu\ng00 9/8 axa 31


Romatɔwo 2 | Biblia Le Internet Dzi | Xexe Yeye Gɔmeɖeɖe (1984)\n2 Eya ta Oo ame, susu aɖeke meli si ta nàdo taflatsɛ agblɔ be eya tae yedrɔ̃a ʋɔnu ɖo o, ame ka kee nèɖanye o; elabena nu si me nèdrɔ̃a ʋɔnu ame bubu le la mee nèbua fɔ ɖokuiwò le, esi wònye wò ame si drɔ̃a ʋɔnu la, wò ŋutɔ hã èwɔa nu mawo ke ta. 2 Ke míenyae be Mawu ƒe ʋɔnudɔdrɔ̃, si le nyateƒe la nu la, li na ame siwo wɔa nu siawo. 3 Gake, Oo ame, esi nèdrɔ̃a ʋɔnu ame siwo wɔa nu siawo, evɔ wò ŋutɔ hã nèwɔa wo la, ɖe nèsusuna be yeasi le Mawu ƒe ʋɔnudɔdrɔ̃ nua? 4 Alo ɖe nèdoa vlo eƒe dɔmenyonyo kple dzidodo kpakple dzigbɔgbɔ blewu geɖe la, le esi mènya be Mawu ƒe dɔmenyonyo lae le didim be yeakplɔ wò ayi dzimetɔtrɔ gbɔ o taa? 5 Gake le wò dzimesesẽ kple wò dzimematrɔmatrɔ ta la, èle dziku dzram ɖo ɖi na ɖokuiwò hena dziku kple Mawu ƒe ʋɔnudɔdrɔ̃ dzɔdzɔe ɖeɖe fia ƒe ŋkeke la. 6 Eye aɖo eteƒe na ame sia ame ɖe eƒe dɔwɔwɔwo nu: 7 agbe mavɔ na ame siwo le ŋutikɔkɔe kple bubu kple magblẽmagblẽnyenye dim to dzidodo le dɔ nyui wɔwɔ me dzi; 8 gake le ame siwo lɔ̃a dzrewɔwɔ, eye womeɖoa to nyateƒe la o, ke boŋ woɖoa to madzɔmadzɔnyenye gome la, dziku kple dɔmedzoe, 9 xaxa kple vevesese, ava ame sia ame si wɔa nu vɔ̃ɖi la ƒe luʋɔ dzi, Yudatɔ tɔ dzi gbã, kple Helatɔ tɔ hã dzi; 10 gake ŋutikɔkɔe kple bubu kple ŋutifafa ava na ame sia ame si wɔa nu nyui la, Yudatɔ gbã, kple Helatɔ hã. 11 Elabena ameŋkumekpɔkpɔ aɖeke mele Mawu gbɔ o. 12 Le kpɔɖeŋu me, ame siwo katã wɔ nu vɔ̃ esime se menɔ wo si o la atsrɔ̃ togbɔ be se menɔ wo si o hã; gake ame siwo katã wɔ nu vɔ̃ le se te la, woatsɔ se adrɔ̃ ʋɔnu wo. 13 Elabena menye ame siwo sea se lae nye ame dzɔdzɔewo le Mawu ŋkume o, ke boŋ ame siwo wɔa se dzi ye woabu ame dzɔdzɔewoe. 14 Elabena ɣesiaɣi si dukɔ siwo si se mele o la me tɔwo wɔ nu si se la bia le dzɔdzɔme nu la, togbɔ be se mele ame siawo si o hã la, wozu se na wo ɖokuiwo. 15 Ame siawo tututue ɖee fia be woŋlɔ se la ƒe gɔmeɖosewo ɖe yewoƒe dziwo me, esi woƒe dzitsinya le ɖase ɖim kpe ɖe wo ŋu, eye le woawo ŋutɔwo ƒe tamesusuwo me la, wole wo nɔewo nu tsom alo le afia tsom na wo be wo tɔ dzɔ. 16 Esia adzɔ le ŋkeke si dzi Mawu ato Kristo Yesu dzi adrɔ̃ ʋɔnu amegbetɔwo ƒe nu ɣaɣlawo, le nya nyui si mele gbeƒã ɖemee nu la dzi. 17 Eya ta ne ŋkɔ le ŋuwò be ènye Yudatɔ, eye nèɖoa ŋu ɖe se ŋu hedana be Mawu le ye si, 18 eye nènya eƒe lɔlɔ̃nu, eye nèlɔ̃ ɖe nu siwo nyo wu sãsãsã la dzi le esi wofia Se la wò ta; 19 eye wona nèka ɖe edzi be yenye mɔfiala na ŋkuagbãtɔwo, kekeli na ame siwo le viviti me, 20 ame si ɖɔa ame masenugɔmewo ɖo, vidzĩwo ƒe nufiala, ame si si sidzedze kple nyateƒe la ƒe nɔnɔme si le Sea me la le la— 21 ekema wò, ame si le nu fiam ame bubu la, mèfiaa nu ɖokuiwò oa? Wò, ame si le gbeƒã ɖem be: “Mègafi fi o” la, wòe fia fia? 22 Wò, ame si le gbɔgblɔm be: “Mègawɔ ahasi o” la, wòe wɔa ahasia? Wò, ame si ɖenɛ fiana be trɔ̃wo nyɔa ŋu na ye la, wòe daa adzo gbedoxɔwoa? 23 Wò, ame si ƒoa adegbe le se ta la, ɖe nètoa Se la dzi dada me doa vlo Mawua? 24 Elabena “wole busunya gblɔm ɖe Mawu ƒe ŋkɔ la ŋu le dukɔwo dome le mia ta”; abe ale si woŋlɔe ɖi ene. 25 Le nyateƒe me la, ne èwɔa se dzi ko hafi viɖe le wò aʋatsotso ŋu; gake ne ènye sedzidala la, ekema wò aʋatsotso la trɔ zu aʋamatsomatso. 26 Eya ta ne aʋamatsomatsotɔ wɔa Se la ƒe nudidi dzɔdzɔeawo dzi la, ekema woabu eƒe aʋamatsomatso la aʋatsotsoe, alo? 27 Eye ne ame si nye aʋamatsomatsotɔ tso dzɔdzɔme la wɔa Se la dzi la, ekema adrɔ̃ ʋɔnu wò ame si si se si woŋlɔ ɖi la le, eye wotso aʋa na wò, gake nènye sedzidala. 28 Elabena menye ame si nye Yudatɔ le gota lae nye Yudatɔ o, eye menye nu si le gota le ŋutilã ŋu lae nye aʋatsotso o. 29 Ke boŋ ame si nye Yudatɔ le ememe lae nye Yudatɔ ŋutɔŋutɔ, eye eƒe aʋatsotso la nye esi woto gbɔgbɔ me tso na eƒe dzi, ke menye to se si woŋlɔ ɖi me o. Menye amewo gbɔe ame sia ƒe kafukafu tsona o, ke boŋ Mawu gbɔe.


2 Mose 4 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Ashaninka Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Batak (Karo) Batak (Toba) Belgium Franse Tokunɔgbe Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Danish Dutch Ecuador Tokunɔgbe Efik El Salvador Tokunɔgbe Emberá (Dziehetɔ) Estonian Eŋlisi Eʋegbe Fijian Finnish France Tokunɔgbe Franse Ga Galician Georgian German Germany Tokunɔgbe Ghana Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Tokunɔgbe Hungarian Hungary Tokunɔgbe Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Japan Tokunɔgbe Japanese Javanese Kannada Kazakh Kenya Tokunɔgbe Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Latvian Lingala Lithuanian Luganda Lunda Luo Luvale Macedonian Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Marathi Maya Mexico Tokunɔgbe Motu Mozambique Tokunɔgbe Myanmar Navajo Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nzema Oromo Ossetian Otetela Panama Tokunɔgbe Pangasinan Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Portugal Tokunɔgbe Portuguese Portuguese (Portugal) Punjabi Punjabi (Roman) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Tokunɔgbe Slovenia Tokunɔgbe Slovenian South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zimbabwe Tokunɔgbe Zulu\nDzesi etɔ̃ siwo Mose awɔ (1-9)\nMose bu be yemedze o (10-17)\nMose trɔ yi Egipte (18-26)\nMose do go Aron (27-31)\n4 Ke Mose ɖo eŋu be: “Ne womexɔ dzinye se o, eye womeɖo to nye gbe o,+ eye wogblɔ nam be: ‘Yehowa meɖe eɖokui fia wò o ɖe?’” 2 Eye Yehowa biae be: “Nu kae nye ema le asiwò?” Eɖo eŋu be: “Atikplɔ ye.” 3 Eye wògblɔ be: “Tsɔe ƒu gbe ɖe anyigba.” Ale wòtsɔe ƒu gbe ɖe anyigba, eye wòtrɔ zu da;+ eye Mose si le enu. 4 Azɔ Yehowa gblɔ na Mose be: “Do asi ɖa nàlé eƒe asike.” Ale wòdo asi ɖa lée, eye wògatrɔ zu atikplɔ ɖe esi. 5 Eye Mawu gblɔ nɛ be: “Esia ana woaxɔe ase be Yehowa, wo tɔgbuiwo ƒe Mawu, Abraham ƒe Mawu, Isak ƒe Mawu kple Yakob ƒe Mawu la,+ ɖe eɖokui fia wò.”+ 6 Eye Yehowa gagblɔ nɛ be: “Meɖe kuku, ƒo asi ɖe wò awua ƒe akɔta.” Eye wòƒo asi ɖe eƒe awua ƒe akɔta. Esi wòɖee la, anyi ƒo ɖe asi ŋuti nɛ wòfu kpii abe sno ene!+ 7 Emegbe egblɔ be: “Gbugbɔ wò asi la ƒo ɖe wò awua ƒe akɔta.” Eya ta egbugbɔ eƒe asi ƒo ɖe eƒe awua ƒe akɔta. Esi wòɖee le awua me la, eɖɔ ɖo abe eƒe ŋutilã susɔea ene! 8 Eye wògblɔ be: “Ne womexɔ dziwò se o alo xɔ dzesi gbãtɔa dzi se o la, ekema woaxɔ evelia ya dzi ase.+ 9 Ke ne womexɔ dzesi eve siawo hã dzi se o, eye womese wò gbe o la, ekema nàku tsi le Nil-tɔsisi la me akɔ ɖe anyigba ƒuƒui dzi, eye tsi si nàku le Nil-tɔsisia me la atrɔ azu ʋu ɖe anyigba.”+ 10 Eye Mose gblɔ na Yehowa be: “Yehowa, meɖe kuku, nu menya ƒona nam o, eye aleae wòle tso gbe aɖe gbe ke va se ɖe fifi si nèle nu ƒom kple wò subɔla, elabena nye nu metsɔna o, eye nye aɖe hã metrɔna ɖe nya ŋu kabakaba o.”+ 11 Yehowa biae be: “Ame kae wɔ nu na ame, alo ame kae nana ame zua aɖetututɔ, tokunɔ, nukpɔla alo ŋkuagbãtɔ? Alo menye nye Yehowa ye oa? 12 Eya ta heyi, eye nye ŋutɔ manɔ kpli wò ne èle nu ƒom, eye mafia nya si nàgblɔ la wò.”+ 13 Ke egblɔ be: “Yehowa, meɖe kuku, dɔ ame bubu.” 14 Ale Yehowa do dɔmedzoe ɖe Mose ŋu gblɔ be: “Menye nɔviwòe nye Lewi vi Aron+ oa? Menya be ate ŋu aƒo nu nyuie. Eye ele mɔ dzi gbɔna go do ge wò. Ne ekpɔ wò la, eƒe dzi atso aseye.+ 15 Ekema nàƒo nu kplii, eye nàtsɔ nyaawo ade enu,+ eye manɔ kpli mi ne miele nu ƒom,+ eye mafia nu si miawɔ la mi. 16 Eya aƒo nu kple dukɔ la ɖe nuwò, eye wòanye wò nyanuɖela, ke wò la, ànɔ Mawu teƒe nɛ.+ 17 Tsɔ atikplɔ sia ɖe asi, eye nàtsɔe awɔ dzesiwoe.”+ 18 Eya ta Mose gbugbɔ yi toa Yetro+ gbɔ gblɔ nɛ be: “Meɖe kuku, medi be madzo, ne magbugbɔ ayi nɔvinye siwo le Egipte la gbɔ aɖakpɔ ɖa be wogale agbe hã.” Eye Yetro gblɔ na Mose be: “Heyi le ŋutifafa me.” 19 Emegbe Yehowa gblɔ na Mose le Midian be: “Heyi, gbugbɔ yi Egipte, elabena ame siwo katã le wò ku dim* la ku.”+ 20 Ale Mose kplɔ srɔ̃a kple viawo, eye wòtsɔ wo ɖo tedzi dzi, eye wòtrɔ ɖo ta Egipte-nyigba dzi. Mose tsɔ Mawu vavã la ƒe atikplɔ la hã ɖe asi. 21 Yehowa gblɔ na Mose be: “Ne ètrɔ yi Egipte la, kpɔ egbɔ be yewɔ nukunu siwo katã mena ŋusẽ wò be nàwɔ la le Farao ŋkume.+ Gake maɖe mɔ eƒe dzi me nasẽ,+ eye malɔ̃ be yeaɖe asi le dukɔ la ŋu woadzo o.+ 22 Gblɔ na Farao be: ‘Ale Yehowa gblɔe nye esi: “Israel la, vinyeŋutsue, nye ŋgɔgbevie.+ 23 Mebe, Ðe asi le vinye la ŋu wòayi aɖasubɔm. Ke ne ègbe be yemaɖe asi le eŋu o la, mawu viwòŋutsu si nye wò ŋgɔgbevi la.”’”+ 24 Ke esi wole mɔa dzi va ɖo dzeƒe la, Yehowa+ va do goe, eye wòdi be yeawui.+ 25 Mlɔeba Zipora+ tsɔ kpe ɖaɖɛ aɖe tso aʋa na via, eye wòtsɔ eƒe aʋanuyi la ka eƒe afɔwo ŋuti gblɔ be: “Esi nènye ʋuŋugbetɔsrɔ̃ nam ta.” 26 Ale wòɖe asi le eŋu. Ɣemaɣi Zipora gblɔ be, “ʋuŋugbetɔsrɔ̃ nènye,” le aʋatsotso la ta. 27 Eye Yehowa gblɔ na Aron be: “Yi ɖakpe Mose le gbea dzi.”+ Ale wòyi ɖakpee le Mawu vavã la ƒe to la gbɔ,+ eye wògbugbɔ nu nɛ. 28 Eye Mose gblɔ nya siwo katã Yehowa, ame si dɔe la,+ gblɔ kple dzesi siwo katã wògblɔ nɛ be wòawɔ la na Aron.+ 29 Emegbe Mose kple Aron yi ɖaƒo Israel-viwo ƒe ametsitsiwo katã nu ƒu.+ 30 Aron gblɔ nya siwo katã Yehowa gblɔ na Mose la na wo, eye wòwɔ dzesiawo+ le dukɔ la ŋkume. 31 Ale dukɔ la xɔe se.+ Esi wose be Yehowa trɔ susu ɖe Israel-viwo ŋu,+ eye wòkpɔ woƒe fukpekpea la,+ wobɔbɔ de ta agu.\n^ Egɔmeɖeɖe tẽe, “le didim be yewoaɖe wò luʋɔ ɖa.”


Mateo 25 - Holy Bible [Ewe Bible 1913] - (Mat 25)\nEkema dziƒofiaɖuƒe la aɖi ɖetugbi ewo, siwo do go kple woƒe akaɖiwo, bena yewoayi aɖakpe ŋugbetɔsrɔ̃.\nEye wo dome ame atɔ̃ nye abunetɔwo, eye ame atɔ̃ hã nye aɖaŋudzelawo.\nElabena abunetɔwo la wotsɔ woƒe akaɖiwo, ke wometsɔ ami kpe ɖe wo ŋuti o;\nke aɖaŋudzelawo ya tsɔ ami de woƒe guiwo me kpe ɖe woƒe akaɖiawo ŋuti.\nEye esi ŋugbetɔsrɔ̃ la tsi anyi la, wo katã wodɔ akɔlɔ̃e, eye wodɔ alɔ.\nKe le zãtitina lã ɣli ɖi bena: Kpɔ ɖa, ŋugbetɔsrɔ̃ la gbɔna! Miɖo go yi ɖakpee!\nTete ɖetugbi kemawo katã fɔ, eye wodzra woƒe akaɖiwo ɖo.\nEye abunetɔwo gblɔ na aɖaŋudzelawo bena: Mina miaƒe ami la ɖe mí, elabena miaƒe akaɖiwo le tsitsim.\nKe aɖaŋudzelawo xɔ edzi gblɔ bena: O, ɖewohĩ made mía kpli miawo nu o, miyi amesiwo le edzram la gbɔ boŋ, ne miadzee na mia ɖokui.\nKe esi woyi edze ge la, ŋugbetɔsrɔ̃ la va; eye amesiwo dzra wo ɖokui ɖo la, wokpe ɖe eŋuti yi srɔ̃ɖeƒe la, eye wotu ʋɔtru la.\nEmegbe la ɖetugbi mamleawo hã va gblɔ bena: Aƒetɔ, Aƒetɔ, ʋui na mí!\nKe exɔ edzi gblɔ bena: Vavã mele egblɔm na mi bena: Nyemenya mí o.\nEyaŋuti minɔ ŋudzɔ, elabena mienyã ŋkeke la alo gaƒoƒo la o.\nElabena ele abe amea ɖe, si yi nugbe la ene, amesi yɔ eƒe dɔlawo, eye wotsɔ eƒe nuwo de asi na wo la.\nEye wòna talento atɔ̃ ame ɖeka, eye eve ame ɖeka, ke ɖeka ame ɖeka, wo dome amesiame le eƒe ŋutete nu, eye wòyi nugbe.\nEnumake amesi xɔ talento atɔ̃ la, yi ɖatrɔ le wo dzi, eye wòɖe vi talento atɔ̃ ɖe wo dzi.\nNenema ke amesi xɔ eve la, ɖe vi eve ɖe wo dzi.\nKe amesi xɔ ɖeka la, dzo vi ɖaɖe do, eye wóɣla eƒe aƒetɔ ƒe klosalo la ɖe eme.\nKe le ŋkeke geɖe megbe la dɔla mawo ƒe aƒetɔ la va, eye wobu akɔnta kple wo.\nEye amesi xɔ talento atɔ̃ la va, eye wotsɔ talento atɔ̃ bubuwo vae gblɔ bena: Aƒetɔ, etsɔ talento atɔ̃ de asi nam; kpɔ ɖa, meɖe vi talento atɔ ɖe wo dzi.\nEƒe aƒetɔ la gblɔ nɛ bena: Ehe, dɔla nyui kple nuteƒewɔla! Ewɔ nuteƒe le nu ʋeewo me, matsɔ wò aɖo nu geɖewo nu: yi ɖe wò aƒetɔ ƒe dzidzɔ la me!\nEye amesi xɔ talento eve la, hã va gblɔ bena: Aƒetɔ, talento evee nètsɔ de asi nam; kpɔ ɖa, meɖe vi talento eve ɖe wo dzi.\nEƒe aƒetɔ la gblɔ nɛ bena: Ehẽ, dɔla nyui kple nuteƒewɔla! Ewɔ nuteƒe le nu ʋeewo me, matsɔ wò aɖo nu geɖewo nu; yi ɖe wò aƒetɔ ƒe dzidzɔ la me!\nKe amesi xɔ talento ɖeka la hã va gblɔ bena: Aƒetɔ, menya wò bena, ame sesẽ nènye, èŋea nu le afisi mè ƒã nu ɖo o, eye nèƒoa nu ƒu le afisi mèwu nu ɖo o,\neye esi mele vɔvɔ̃m la, medzo yi ɖaɖi wò talento la ɖe do me; kpɔ ɖa, xɔ wò nu.\nEƒe aƒetɔ la xɔ edzi gblɔ nɛ bena: Dɔla vɔ̃ɖi kple kuviatɔ! Ɖe nènyae bena, meŋea nu le afisi nyemeƒã nu ɖo o, eye meƒoa nu ƒu le afisi nyemewu nu ɖo o mahã?\nEkema ele na wò bena, natsɔ nye klosalo la ayi aɖana gasitsalawo, eye le nye vava me la maxɔ ye nu la kple deme.\nEyaŋuti mixɔ talento la le esi, eye mitsɔe na amesi si talento ewo le la.\nElabena amesiame, si nu le esi la, woana nui, woagbã go nɛ: ke amesi si nu mele o la, nusi le esi la, woaxɔ eya hã le esi.\nEye dɔla, si menyo na naneke o la, mitsɔe ƒu gbe ɖe viviti tsiɖitsiɖi la me, afima avifafa kple aɖukliɖuɖu lanɔ.\nKe ne Amegbetɔvi la ava le eƒe ŋutikɔkɔe me, eye dɔlawo katã akpe ɖe eŋuti la, ekema abebe no eƒe ŋutikɔkɔezikpui la dzi;\neye woaƒo dukɔwo katã nu ƒu ɖe eƒe ŋku me, eye wòamã wo me atso wo nɔewo gbɔ, abe alesi alẽkplɔla mãa alẽwo kple gbɔ̃wo mee ene;\neye wòatsɔ alẽwo aɖo eƒe nuɖusi me, ke atsa gbɔ̃wo aɖo eƒe mia me.\nTete fia la agblɔ na amesiwo le eƒe nuɖusi me la bena: Miva, mi Fofonye ƒe ame yayrawo, minyi fiaɖuƒe, si wodzra ɖo ɖi na mi tso xexeme ƒe gɔmeɖoɖoanyi me la, ƒe dome!\nElabena dɔ wum, eye miena nuɖuɖum; tsikɔ wum, eye miena tsim; amedzro menye, eye miexɔm medze mia gbɔ.\nMele amama, eye miedo awu nam; nye lãme gblẽ, eye mieva kpam ɖa, mele gaxɔ me, eye mieva gbɔnye.\nTete ame dzɔdzɔeawo axɔ edzi ne agblɔ bena: Aƒetɔ, gbekagbee míekpɔ bena, da le wuwòm, eye míenyi wò, alo tsikɔ le wuwòm, eye miena tsi wò mahã?\nGbekagbe míekpɔ wò nènye amedzro, eye míexɔ wò nèdze mía gbɔ, alo amama, eye míedo awu na wò mahã?\nAlo gbekagbe míekpɔ bena, wò lãme gblẽ, alo nèle gaxɔ me, eye míeva kpɔ wò ɖa mahã?\nTete wòagblɔ na amesiwo le mia me la hã bena: Mite ɖa tso gbɔnye, mi amesiwo woƒo fi de; miyi ɖe dzo mavɔ, si wodzra ɖo ɖi na Abosam kple eƒe dɔlawo la me!\nElabena da wum, eye miena nuɖuɖum o; tsikɔ wum, eya miena tsim o;\namedzro menye, eye miexɔm medze mia gbɔ o; menɔ amama, eye mieɖo awu nam o; nye lãme gblẽ, menɔ gaxɔ me, eye mieva kpɔm ɖa o.\nTete woawo hã woaxɔ edzi nɛ agblɔ bena: Aƒetɔ, gbekagbe míekpɔ wò bena, da le wuwòm, alo tsikɔ le wuwòm, alo nènye amedzro, alo nèle amama, alo wò lãme gblẽ, alo nèle gaxɔ me, eye míesubɔ wò o mahã?\nTete wòaɖo ŋu na wo agblɔ bena: Vavã mele egblɔm na mí bena: Nusianu, si miewɔ na nenem me sue siawo dometɔ ɖeka o la, miewɔe na nye hã o.\nEye woawo la wòayi ɖe fukpekpe mavɔ la me, ke ame dzɔdzɔewo la wòayi ɖe agbe mavɔ la me.